رەزا شـوان: دوو خوشکی کوردی جوولەکەی گۆرانیبێژی لەیادکراو. – WTARIKURD\nدێینە سەر کرۆکی باسەکەمان. چەنـد سەد ساڵێک، لە پێش زاینەوە جوولەکەکان کە لە لایەن بابلییەکان و ئاشوورییەکانەوە وڵاتەکەیان داگیرکردن، بەشێکیان لێکوشتن. بەشـێکی زۆریشیان وەکو دیل بۆ عێراق و بۆ کوردستان هێنان. بەپێی نووسینەکانی مێـژوونـووسانی جـوولەکەکـان. لە هەمـوو ئەو وڵاتـانەی جیهـان، کە جـوولەکەیـان لێ دەژیان، جـوولەکەکانی کوردستان دڵنیاترین و ئاسوودەترین ژیانیان بەسەردەبرد. زووش تێکەڵ بە داب و نەریتی کوردی بوون و فێری زمانی کوردی بوون، بەشێک لە کوردیش چـوونە سـەر ئایینی جـوولەکە، بەڵام وەک نەتـەوە هەر خۆیـان بە کورد دەزانـین. گەلێ هـونەرمەنـدی گۆرانیبـێژی دەنـگخـۆش لە نـاو کوردە جوولەکەکـانی کوردستاندا هەڵکەوتن و خزمەتی هـونەری ئاواز و گۆرانی کوردییان کرد. لەوانەش خاتوو (شیرین) یا (بەهـیجە) یا (فەرحە) کە لەبەر زۆر جـوانی بە (دایکی جەمال) واتا (دایکی جـوانی) ناویان بردووە، کە لە کوردە جوولەکە لەدایکـبووەکـانی شاری هەڵەبجـەیە، لە (1908) لە دایک بـووە. دەنگی زۆر خۆشـبوو. کۆمەڵـێک گۆرانی فـۆلکـلۆری کوردی زۆر خـۆشی لە ساڵەکـانی (1925ـ 1926) دا، لەسەر قـەوان تۆمارکردوون. یەکەمین ژنە گۆرانیبێژی کوردە، کە گـۆرانی کوردیی لەسەر قـەوان تۆمارکرد. کە ئیـزگەی رادیـۆی کـوردی ـ لە بەغـدا کـرایـەوە، گۆرانییەکانی دایـکی جەمال یان زۆر بڵاودەکرانەوە. زۆر لە گۆرانیبێژانی ئێستا گۆرانییەکانی دەڵـێنەوە. دایـکی جەمـال ژنێکی کورد و کوردستان پەروەریش بـوو. سـروودی (وەتـەنی مـن کوردستانە)ی تۆمارکرد. دایکی جەمال لە ساڵی (1979) دا لە بەغـدا کۆچی دوایی کـرد. ئەمەش ناوی هەنـدێ لە گۆرانییە فـۆلکلۆرییەکانی (دایکی جەمـال) ن:(هـەی ئاغا و ئاغا، هەی بەلار بەلارەوە، ئامین و ئامین، هـەی بێـنن بێـنن، سەوزە مەڕۆ، خـانمی سلـێـمانی، روحی شـیرینـم و… هتد).\n(نازدار و ئەسمەر فەرهـاد) دوو کچە کوردی جوولکەی گۆرانیبێژی زۆر دەنگخۆش و ناسک و شـیرین و بەسـۆز بـوون. لە کۆتایی چلەکان تا ساڵی (1952)ی سەدەی رابردوو، بە دووقـۆڵی لە ناخی دڵیانەوە و بەجۆش و خرۆشەوە، گۆرانییان دەچڕی. کۆمـەڵـێک گـۆرانی فـۆلکـلۆری کوردییان لە (ئیـزگەی رادیـۆی کوردی ـ لە بەغـدا) تۆمارکردوون. هەشت گۆرانییان بە دووقـۆڵی تۆمار کـردوون. لەو گۆرانییانەی کە مـن لە منـداڵـییەوە گوێـم لـێیان بـوو، کە (نـازدار و ئەسـمەر فەرهـاد) بە دووقـۆڵی دەیان چـڕين، کە تا ئەمـڕۆش ئاوازە رەسەنەکانیان و دەنگە زوڵەڵەکەیان، خۆشی و چێژیان لە دەروون و هۆشمـدا کاڵ نەبـوونەتەوە و لە گوێیەکانمانـدا دەزرنگـێنەوە. زۆر هـوگر و سەرسامی دەنگە بەسۆز و خۆشەکەیان بووم و لێیان مەست نابـووم.\n( نــازدار و ئەسمەر فەرهــاد ) بە دووقـۆڵی سەرجـەم (8) گـورانی فـۆلکـلۆریی کوردییان لە (بەشی رادیـۆی کوردی ـ بەغـدا) تـۆمارکردن و بڵاوکـرانەوە. ئەمانە\n1ـ (مـەگـری مـەگـری چــاوانـت دێـشێ …. دایــکـت نەمــاوە نــازت بـکـێـشێ )\n2ـ ( گـەردوون من چـیبکەم چـیم دەسەڵاتـە …. خەتـای من نییە دڵ مفـتەلاتـە )\n3ـ ( جـوانـین ئێمە جـوانـین …. پەری ناو شاخـانـین …. لە خواوەیە جـوانـین )\n4ـ ( بـولـبــول مـژدە بەهــــارە … هـەور نـەمـاوە و رۆژ دیـــارە )\n5ـ ( گـزەی جـەرگــانـم مـاڵی وێـرانـم …. جێـگـام بـۆ راخــە ئەمـشەو میــوانـم )\n6ـ ( هـە لاوە لاوە گـــوڵـێ …. شـــەوقـی روونــاکـی گـــوڵـێ )\n7ـ (نـەجـــیـبـە یــار نـەجـــیـبـە … بـۆ دەردی مـــن تـەبـیــبـە )\n8ـ (ئـامـیـنـیـم نــازەنـیـنێ .. وەی وەی لـە زیــڕەی پـۆتـیـنی..\nتەنیا کەس کە باسی ئەم دوو خوشکە گۆرانیبـێژە کوردە جـوولکەیەی کـردووبێت، هونەرمەنـدی گەورەی گەلەکەمان مامۆستا (عەلی مەردان)ی نەمرە. لە کتێبەکەیدا کە بە ناوی (بیرەوەری گەڵای پایـز) لە ئامادەکردنی (عەبدولقادر عەلی مەردان) و رێکخستن و لێکۆڵینەوەی مامۆستا (ئەحمەد سەیـد عـەلی بەرزنجی) یە. مامۆستا عـەلی مەردان دەڵێ:”کاک کامیل کاکەمین ـ بەڕێـوەبەری ئیزگەی رادیۆی کوردی ـ پێی راگەیانـدم کە دوو کچە جوولەکە هەن خوشکن، دێنە ئیزگە و خۆزگە گوێت بۆ رادەگـرتـن. هـاتن و چـاومان پێـیانکەوت.. هـەروا بیست یا بیست و چـوار سـاڵان دەبـوون. گوێـم لێگـرتن، دەنگێکی جـوان و پوخـت و کاریگەریان هەبوو، لەوەبەر شتی وام نەبیستبوو. توانـایەکی وتنی باشیان هـەبـوو. نـزیکەی (10) گـۆرانیم بـۆ ئامادەکـردن. یەکـێکـیان دوو قـۆڵی دەبێـژرا، ئەویـش (بـڕوانـە…) بـوو، کە مـن و ئەسمەریان دەمانوت. حەزدەکەم زیاتر لە بارەی ئەو دوو دەنگە بەسۆزەوە بدویـم، چونکە ئەمـە دەبێـتە مـێژوو و دەچـێتە سەر لاپەڕەکـانی.\nدەنگیان تاقیدەکاتەوە و باش گوێیان لێدەگـرێ و دوایی پەسەندیا دەکات و داوایان لێدەکات کە بێنە بەغـدا. ئەوەبوو هاتن و کارەکەیان لە ئیزگە لای خۆمان بە باشی رۆی. گـۆرانییەکـانیشـیان بـە شـێوەی سـۆرانی بـوون. وریـابـوون و بە گـورجی ئاوازەکانیان وەردەگرت. یانی گوێچکەی مۆسیقایان زۆر هەستیار و ناسک بـوو. هەتا بچووکەکەیان (مـاری) ئینگـلیزییەکی باشی دەزانی و قـسەی پێـدەکرد. لاوازی و نەخۆشییەکی لەگەڵبوو. بەڵام گەورەکەیان (خۆخـە) جوان و رووخۆش و زیتەڵە بـوو. رۆژێـک لە گەرمەی پـرۆڤەکـانمانـدا، لەسەر یـەکی لـەو گـۆرانییانەی بۆمـان دانابوون کە بیڵێن. کاک کـامـیل پێشنیاری کـرد، کە دوو نـاوی لەبـار و جـوانیان بۆ هەڵـبژێـرین. ئەوەبـوو گەورەکەیـان کە (خـۆخـە) ی ناوبـوو، کردمـان بە (نـازدار) بچووکەکەشیان کە (مـاری)ی ناوبـوو، کردمـان بە (ئەسمەر)، (فەرهـاد) یش وەک نـازنـاوێکی هـونەری بۆ هـەردووکیـانمـان دانـا. ئیتر بـوون بە (نـازدار و ئەسـمەر فـەرهـاد). لەسـەر (سـیم) گـۆرانییەکـانمان بـۆ تـۆمـارکـردن. وەک وتیـشم خـۆم لە یەکێکیاندا بەشداربووم. کە لە ئیزگەشەوە بڵاودەکرانەوە، لەناو گوێگرەکاندا، ناو و شـورەتێکی باشـیان پەیـداکـرد و دەنگـیـان دایـەوە. سەدان نامـە دەهـاتنە ئیـزگە و داوای گۆرانیەکانی ئەم دوو ئافرەتە دەنگخۆشەیـان دەکـرد. (نـووسـەر: کـاتێک کە مێرد منداڵ بووم. ئێستاشی لەگەڵ بێت زۆر هۆگری گۆرانییەکانی نازدار و ئەسمەر فەرهاد بووم. زیاتر لە (30) نامەم بۆ ئیـزگەی رادیـۆی کوردی ـ گۆرانی داواکراوـ نارد و داوای گۆرانییەکانی نـازدار و ئەسمەر فەرهادم کرد). هەمووی (8) گۆرانی نازدار و ئەسمەر فەرهـاد لە رادیـۆی کوردی بەغـدا تـۆمارکـراون.\nنازدار و ئەسمەر فەرهـاد، لە ساڵی (1952) دا، کۆچیان بۆ ئیسرائیل کرد، کە دوا کـۆڕەوی بە زۆری جوولەکـەکـان بـوو لە عـێراق. چی پـارە و خـشڵ و زێـڕیشیان پێبوو، حکومەتی عـێراق هەمووی لـێیان سەندن. تەنیا بۆیان هەبوو (25) دیناری عـێراقی و جـانتایەکی جلـوبەرگ لەگـەڵ خۆیـانـدا بـەرن.\nتا ساڵی (2003) یش، شـریتەکانی گۆرانییەکـانی ( نازدار و ئەسمەر فەرهـاد ) و ساڵی تۆمـارکـردنیان. لە ئەرشـیفی ئیزگەی رادیـۆی کوردی لە بەغـدا مـابـوون. کە بینایەی تەلەفـزیۆن و رادیـۆی عـێراق لە بەغـدا لە لایەن فڕۆکەکانی هاوپەیمانانەوە بـۆردوومـان کـرا، ئەرشـیـفی ئێـزگەی رادیـۆی کـوردی زیـانـێکی زۆری بـەرکـەوت. ژمارەیـەکی زۆری شریت و کاسێت و سیدییەکانی گۆرانییە کوردییەکان لە ناوچوون. بەشێکـیان دزران و بەشێکـیان سـووتـان و بەشێکی کەمیشیان کەوتنـە لای بێـژەری پێشـووی ئیـزگەی رادیۆی کوردی، جـوانەمەرگ کـاک (ئیـسماعـیل گەیـلانی) کە لەو کاتەدا مەترسییەدا، چوو بۆ بەغـدا و ئەو بەشەی لە تیاچوون رزگار کـرد و کەوتنـە لای ئـەو. بـەڵام بە داخـەوە، کە کـاک ئیسماعـیل بە هـۆی سـووتـانـەوە لە هـەولـێر کـۆچی دوایی کـرد. تا ئێستا نـازانـرێت ئـەو شـریـت و کاسـێـت و ســیدی گـۆرانییە کوردییانەمان، کە لە لای کـاک ئیسماعـیل بوون، لە ئێستادا لە لای کێـدا ماونەتەوە، هـیچ زانیارییەک لە بارەیـانەوە نازانـرێـت کە چـییان لێکـردوون.


Fine arts institute 🎼 Aroka😊 (@akar_shahid_aram)`s Instagram Profile | Othersta\nFine arts institute 🎼 Aroka😊\nقەت بە دڵ ڕەق باست ناکەم.. نای زڕێنم ناوەکەت .. 🌸💜\nMedias210 Followers1.97K Friends7.5K Stories Hashtags Locations Filters\nFine arts institute 🎼 Aroka😊 (@akar_shahid_aram) Instagram photos and videos\nList of Instagram medias taken by Fine arts institute 🎼 Aroka😊 (@akar_shahid_aram)\nساڵانێکی زوربەر لە ئێستا خاتوون مەرزیەی فەریقی و ناسر رەزازی روحێ خاتوون مەرزیە شاد بیت تەمە ن دریژیش بۆ ناسر ی رەزازی @leila_marzia___fariqi @nasrrazazi #marziafariqi #nasrrazazi😍❤❤❤❤ @adnankarim_official #livemuzik#violisn#tar #oudplayer #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris germany #italy\nباوکە بۆنم بکە بزانە بۆنێ چیم لێ دی بۆنێ قولپێ عەشق یان تەشتیک رەشە رە یحان وای چەندە گەرم داھاتووە باوکە دەستم لێوە بدە ، خوت بلێ،بزانە من گەرمترم یاخود باوەشی نیشتمان بزانه من دل خوشتره يان هه نار بزانه من قه ره باڵخترم یان ئەو منالیەم کە بە چیم ھیشتوون لە کۆلان ؟ ھەرچاوەریم وتۆ نایەیت ! تۆ نایەیت و من ھەر ئەوەستم من ئەترسم و بەتە نھا ئەستیرە کزە کان ئەژمیرم! روژەکانی دووری تۆ،تە مە نی نوح سەبری ئە یوب، ھە مووی تەواو دە بیت وھەوالێ تۆ نابیت بە تۆزی ھەستاوی دوای سواریک کە لەشەر پە شیمان ئە بیتەوە و نایەت من ئەترسم بێ تۆ بژیم من ھەر چاوەریم تۆ نایەیت زرەی پیکە کان وەک زە نگی کلیسالێ ئەدا ت وتۆ دیار نیت! شانم ئەخەمە ژیردارە مەیتەکەی خومەوەئاور بۆدوواە ئەدامەوە ونێت ! ئەترسم من زور ئەترسم بەیەکجاری ترس تۆێ لە بیربردبێ تمەوە باوکە دەستم لێوە بدە ، خوت بلێ،بزانە من گەرمترم یاخود باوەشی نیشتمان بزانه من دل خوشتره يان هه نار بزانه من قه ره باڵخترم یان ئەو منالیەم کە بە چیم ھیشتوون لە کۆلان ؟ ھەرچاوەریم وتۆ نایەیت ! 😭😭😭 #باوكه_گيان😔 #باوكم #باوكم😍 #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #italy#ivemuzik#violisn#tar #oudplayer\nمالێ چۆڵم ماڵی ساردم ماڵی بێ کەس خۆری ڕازم بە ئومیدی رۆژیکی تر کەھەڵدێ خۆری ئاواتم، شیرینم گەر چی کەتۆ دووری لە من ، چاوانت دایم ھەر وان لە بەر چاوم! ھەر چەنە کەریگە تاریکە لە من تۆێ چرای ڕوشنگەرەوەی ژێانم ' وەرەباپیکەوە ھەر دووری ئەبرین دەستم لەدەستی نی بەریگاێ سەختی ببرین بەلێن بدەین کەیەکتری جی نەھیلین لەتاریکی شەوە زەنگا . خۆر دائەگرین @adnankarim_official #livemuzik#violisn#tar #oudplayer #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nدڵیش سەیرە! ھەندێجار بە خەندە ئارام دەبێت و ھەندێجاریش بە فرمێسک سوکنای دێ لەوەش سەیرتر ئەوەیە ھەندێ کەس ھەم ھۆکاری خەندەمانن و ھەم فرمێسکیشمان پێدەڕێژن و لە ھەمان کاتیشدا مایەی ئارامی و سوکنایەکی بێ ئەندازەشن ٢١/٧/٢٠١٩ #livemuzik#violisn#tar #oudplayer #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nخوێنت شیرینەوینەی نە باتە خوێنت شیرینەوینەی نە باتە دڵم ئێستشە ھەر بەتەماتە خوێنت شیرینەبەوینەی قەندە خوێنت شیرینەبەوینەی قەندە سەبارەت بەتۆدل لێرە بەندە #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nخانمێتی هەر ئەوە نیە قۆنەرەی بن بەرز لەپێ بکەیت پرچت هەر درێژ بێت لەکاتێکدا خۆت حەز بە کورت ئەکەیت ئەوە نیە هەر کراسی گوڵ گوڵی لەبەر کەیت یان لە مکیاج کردن بزانیت،یان هەردەم مکیاجت پێوە بێت یا هەردەم نازو مەکر بکەیت،خانمێتی ئەوە نیە هەردەم جلی گران بەها لەبەر بکەیت،سەرەڕای ئەمانەش خانمێتی بە مانای ئەوە نایەت گرینگی بە خۆت نەدەیت خانمێتی ئەوە میهرەبان بیت ،سادە بیت،ئەوە بکەیت دڵت پێی ئارامە خانمێتی ئەوەیە بزانیت چۆن ڕەفتار ئەکەیت،چ کاتێک توند و بەهێز دەر ئەکەویت و چ کاتێک میهرەبان ئەوەیە ئاگات لە وشەکانت بێت،لە کتێبەکانت خانمێتی ئەوەیە بتوانی قورسیەکانی ژیان ببڕیت و لە خۆت ڕا ببینی بێ ئەوەی کەسێک هەمیشە دەستت بگرێ و هاوکارت بێت تۆ ژیانی خۆت دابین بکەیت و تێی بپەڕێنیت ئەوەیە کاتێک توشی شکست ئەبیت چاوەڕێی دڵنەوایی ئەوانی تر نەبیت بەڵکو خۆت بە خۆت بڵێت ئیتر با بەس بێت خانمێتی واتا خۆت بە کەم نەزانیت بەرامبەر کەسێکی لە تۆ جوانتر،چاویشت بەغیلی لێ نەبارێت خانمێتی واتا هێز واتا خۆتت خۆش بوێت زیاتر لەهەر شتێکی دونیا #hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nدلبه رله عه شقى تۆداھیچم دەست نە کەوت جگە لەقسەی خەلکێ کەرژاندومە (گرتمە) دل ئەترسم بمرم و بچمەژێری گل ئارەزوێ چەند سالەم لەدلمابنیژم بەئاسانی دل بەندمەکەن بەیاری خۆتانەوە کە ئەم دل بەستنەدەردە سەریت بۆ دروست دەکات دلت مەست بکەوسەرمەستی ئازادبە وە دونیاش بە مەستی و سەر خوشی بەری بکە ! ئەی نازە نین یاربۆ لەگەل من وەفادارنەبۆوی...؟ جیھان رەنگەجیھانیکێ نەفرەت لێ کراوە ھاواردەکات.. دنیابێ تۆ دەردە دلبەر گیان دنیابێ تۆ ویران و جە نگە بەھەرچێ دل دەبەستیتەوە وازت لێ دینێ و دەروات ھەرچی نازی ئە کیشی باش نابی 😢😭💜 #فاطمه_مهلبان hawraman #hayda# #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nماندووم لە هەموو شتێ لەخەم لە خەڵک لە خۆم ،، تەنها ئەمەوێ هەموو شتێک بوەستێت بیرکردنەوە لە تۆ لە پێکەوەبوونمان لە هەمووی ماندووم ،، ڕۆشتووی بەڵام بزر نابی بەردەوام و بێ بێزار بوون لە فکرم دێی و دەچیت نازانم چۆن پێتەکرێ هێندە بێیتە خەیاڵەکانمەوە چۆن پێتەکرێ هێندە دەست لە بوونم وەردەی ! ئەڵێن مرۆڤ بەردەوام ئازارێک لە ناخیدا هەیە کە ناتوانێت بۆ هیچ کەسی باس بکات ئازاری بەردەوامی من تۆی ،، دوپاتیەکەمەوە ئەیڵێمەوە : بەسە ئیتر دەست لە خەیاڵەکانم هەڵگرە !Mora 💜😭 #hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nبه‌شی من، پیاسه‌یه‌کی خه‌ماویه له باخی بیره‌وه‌ریه‌کاندا.. . .وه گیاندان له سوێی ده‌نگێک، که پێم ده‌ڵێ: ”ده‌سته‌کانتم خۆش گه‌ره‌که“ 17/7/2019 💜🌸🌈 #hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nلە 17.07.2005 بلیمەتی موزیكی كوردی مامۆستا موجتەبا میرزادە بە جەستە بەجێی ھێشتین و بۆشاییەكی گەورەو بەرچاو كەوتە ناو ئاواز و گۆرانی و موزیكی كوردی و فارسی بەتایبەت و خۆرھەڵات بەگشتی ..... ھەرچەند ئیش و بەرھەمەكانی ئەوەندە مەزنن لەھەموو بووارەكانی ھونەری موزیكدا بۆ سەدان ساڵیكەش دەكرێ وەك گەنجینەیەكی بەنرخ و كانگایەكی لەبن نەھاتوو دونیای ھونەر كەڵكی لێ وەربگیرێ و بەچاوی مەكتەب و قوتابخانە و سەرچاوەی داھێنان و ھونەرو جوانی سەیر بكرێ .. یادوو ناوت بۆ ھەمیشە ئاوێتەی دڵمە نە✨🎻 @foolklor_dost @hasanzirak2 @mazhar_khaleghi @namo.sharafi 🎻#musiqi #nasserrazaz#mirzade #hasanzirak #miqam #kurd #kurdistan #kurdistani #musiqi #muzik #vilon #violinsolo #violin\nبزانە پیاوی دوو ژنە چی بەسەرهات ههههه😂😀 hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nتۆ ببینە ئەوەی ئەمێنێتەوە لە من تەنھا یادەوەرییە، ئەوەی دەبێتە مێژوو لە مندا تەنھا یادی تۆیە نەك خۆت... ئینسان یادی لە خۆی نەمرترە، مەعشوق تەنھا یەك تۆوی عەشق لە ئێمەدا دەچێنێ و ئیدی بۆ ھەتا ھەتایە دەبێتە بەشێك لە یادەوەری و خەیاڵ و مێژووی ئێمە... ئا.. ئەوەندەش مەلول مەبە، ھەرئەوەندەی ھەڵاڵەیەكمان گەیشتە یەك، ئیدی بۆ ھەموو تەمەن لەناو یەكدا باغ دروستدەكەین... مەپرسە كەی دەڕۆم و ون دەبم، من بۆ ئەبەد بوومە یادەوەری تۆ، ناپرسم كەی نامێنیت، تۆ بۆ ھەتاھەتایە لە ناو مندایت... تۆ ببینە خودا خۆی یادەوەرییەكی گەورەیە، ملیونان ساڵە مرۆڤ یادی خودا دەپەرستێ، یادی ئەو دەڵێتەوە، شەونخونی بەدیارەوە دەكات، لەبەردەمیدا دەگری، گۆرانی بۆ دەڵێ، سەمای بۆ دەكات... یەك نیگات بەس بوو بۆ ئەوەی ھەتا ھەتایە لە چاوی دڵما بیت... یەك ناوھێنانم بەس بوو بۆ ئەوەی تا دوا ھەناسە لەسەر زمانی دڵت بم... hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nداخ لە دەستی ئەم ڕۆژگارە گەنجم وا پیرم دەکا hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nهیچ هونەرؽک لەوەدا نەماوە ئەوەی لەتەنیشتت بێ تۆی خۆشبوێت، هونەری راستەقینە و مەزنی ئەو رۆژگارە ئەوەیە ئەوەی تەنیشتت، هاوشانی تۆ و ئاسمان و شنەی دەرەوەی ماڵە بێگیانەکانی خۆش بوێت، سۆفییەکان دەیانگوت، هیچ هونەرێ لەوەدا نییە لەرؽگادا کەسێک هاوەڵیت بکا، هونەرە راستەقینەکە لەوەدایە، هاوەڵەکەت هاوشێوەی تۆ هاوشانی ئەورێگەیە بێت، کەتۆ خەریکی برین و بەسەر رۆشتنیدایت له و گورانيه نه چيژى زورى لى وه ر ده گرم ناك ئه وانى ئيستا به راستى ئه وه هونه رى گورانى وتن بو ... #hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nله گه ل خوشه ويستان بو يادگارى ١٢/٧/٢٠١٩ #hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nقوربانی گوڵ؛ باڵات بام! گەر بزر بووی: بۆت دەبمە ڕێ. گەر ئاوت ویست: بۆت دەبمە زێ. بێ تاقەت بی: بۆت دەبمە ژێ بۆت دەبمە کێ تۆ بتەوێ بەس بتەوێ، بەس بتەوێ؛ تەنیا تکام؛ فڕێم مەدە؛ فڕێم مەدە! فڕیم مەدە من یاری تۆم بۆ نەخۆشی و دەردەکانت من چاری تۆم. "فەرھاد پیرباڵ" @farhad_pirball #hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\ncharai xami mn may nya mayxana blichi Bazhi hawre @ahmad_oud__ aw dastnaw xosh😍 #hawraman #hayda #livemuzik#violisn#tar #hawler ##guitarist#klarnetportal #halabje#mrerbilgentlemenshouse #dahok #zaxo #karkuk #soran #ranya #dukan #rundiz #kurdish #slimanyakam #kurdistan #iran ##sardasht #mahabad #mariwan #bokan #kurdmaxmusictv #paris #fransa🇫🇷 #germany #italy#\nSuggested users for Instagram Profile "Fine arts institute 🎼 Aroka😊 (@akar_shahid_aram)"\nبـۆ ئەهلـی دڵـــ 💔 ـــانــ\nıllıllı مالینا ıllıllı\nقورئان و فەرمودەكانى


ژیان | وەرزش | ریال مەدرید جێگرەوەی ڤارانی دەستنیشانکرد\nریال مەدرید جێگرەوەی ڤارانی دەستنیشانکرد\n2021-07-27 | 484 جار خوێندراوەتەوە\nپاش ئەوەی زۆرینەی سەرچاوەکان کۆکن لەسەر ئەوەی ڤاران ڕیزی یانەی ریال مەدرید بەرەو مانچێستەر یونایتد جێدەهـــێڵیت و چاوەڕێی کاتن تا ئەوەی گرێبەستەکە ببێتە فەرمی یانەی ریال مەدرید جێگرەوەی ناوبراوی ئاشکرا کرد .\nهـــەر چەندە وا چاوەڕوان دەکرا ئەم مێرکاوتۆیە یانەی ریال مەدرید بە بەهـــێزی دەربکەوێت بەڵام پێچەوانەی سەرجەم پێشبینیەکان یانەی مێرەنگی زۆر سارد و سڕە لە گواستنەوەی یاریزانەکان سەرباری ئەوەی تا ئێستا نەیتوانیوە گرێبەستی گەورە و بەهـــێز واژۆ بکات دوو ئەستێرەی وەک رامۆس و ڤارانی لە دەستدا .\nکەمێک پێش ئێستا ڕۆژنامەی لاگازێتا دیلۆ سپۆڕت ئاماژەی بۆ ئەوە کرد یانەی مێرەنگی دەیەوێت جۆرۆجۆ کیلینی بگوازێتەوە ڕیزەکانی و بیکاتە جێگرەوەی ڤاران ، یانەی ریال مەدرید لەم مێرکاتۆیە و تا ئێستا تەنیا بۆندی دافید ئەلابای یەکلایکردۆتەوە .


ئەمریكا ڕاهێنانی بە فڕۆكەوانەكانی توركیا بۆ فڕۆكەی F-35 ڕاگرت\nئەمریكا ڕاهێنانی بە فڕۆكەوانەكانی توركیا بۆ فڕۆكەی F-35 ڕاگرت\nبه رواری داگرتن : 2019-06-08 16:18\nناوەندی ھەواڵەكان - تاكو دێت ناكۆكی ئەمریكا لەگەڵ توركیا سەبارەت بەكڕینی سیستەمی پاراستن S-400 قوڵتر دەبێت، هەر بۆیە، ئەمریكا ڕاهێنانی بە فڕۆكەوانەكانی توركیا بۆ فڕۆكەی F-35 ڕاگرت.\nڕژبە ڕۆژ قەیرانەكانی نێوان ئەمریكاو توركیا لەسەر S-400 زیاتر دەبێت، لە دواین بڕیاری ئەمریكا دژی توركیا بریتی بو لە ڕاگرتنی ڕاهێنان بە فڕۆكەوانەكانی توركیا بۆ فڕۆكەی F-35. توركیا بڕیاری داوە كە سیستەمی موشەكی پاراستن S-400 لە ڕوسیا بكڕێت. ئەمریكاش بەردەوام كاردانەوەی جیاوازی هەیە لەبەرامبەر ئەو هەڵوێستی توركیا.(İLKHA)\nبليته كان موشەك ڕوسیا توركیا ئەمریكا


فەرمانڕەوای کالیفۆرنیا ڕایگەیاند گردبوونەوە و چالاکییە ناپێویستەکان لە سەرجەم ئەو ناوچانەی ویلایەتەکە قەدەغە دەکرێن کە دەکرێت ڤایرۆسی کۆرۆنا تیایاندا بڵاوببێتەوە و ببێتە هۆی دروستبوونی قورساییەکی زۆر بەسەر نەخۆشخانەکانەوە.\nفەرمانڕەوای ویلایەتی کالیفۆرنیا گاڤن نیوسەم وتی ئەم ڕێوشوێنە نوێیە لەو ناوچانەدا جێبەجێ دەکرێت کە یەکەکانی چاودێری ورد بە ڕێژەی زیاتر لەسەدا 85 پڕبوون، ئەوەش شتێکە دەکرێت لە ماوەی " ڕۆژێک یان دوو ڕۆژدا لە هەندێک لە ناوچەکانی ویلایەتەکە ڕووبدات."\nنیوسەم وتیشی تەنانەت سان فرانسیسکۆش دەکرێت لە ماوەی چەند هەفتەیەکی دیکەدا بگاتە ئەو حاڵەتە.\nبەپێی ڕێوشوێنە نوێیەکە، گردبوونەوە و گواستنەوە و خزمەتگوزارییە ناپێویستەکان قەدەغە دەکرێن. لە هەمان کاتدا باڕەکان دادەخرێن و چێشتخانەکانیش دەتوانن تەنها گەیاندنیان هەبێت.\nهەروەها ئۆفیسەکانیش کە دەبێت بەداخراوەیی بمێننەوە، تەنها ئەو شوێنانە دەکرێنەوە کە ناکرێت کارمەندەکانی لە دوورەوە کار بکەن.\nنیوسەم جەختی لەوە کردەوە " ئەگەر نەجوڵێین ئەوا نەخۆشخانەکانمان هیلاک دەبن، ژمارەی ئەو توشبووانەی ڕەوانەی نەخۆشخانەکان کراون لە ماوەی تەنها 14 ڕۆژدا لەسەدا 86 زیادیکردووە، هەروەها ژمارەی ئەو توشبووانەی دەخرێنە یەکەکانی چاودێری وردەوە لە ماوەی ئەو 14 ڕۆژەدا بەڕێژەی لەسەدا 67 زیادیکردووە."\nڕێوشوێنەکان لانی کەم بۆ ماوەی " سێ هەفتە بەردەوام دەبن " و تاوەکو قورساییەکانی سەر یەکەکانی چاودێری ورد کەم نەبنەوە ئەو ڕێوشوێنانە لانابرێن.


United Nations Iraq - نەتەوە یەکگرتووەکان بۆ پاڵپشتیکردنی یارمەتیە هەڵبژاردنەکانی بۆ عێراق ڕێکەوتنێکی دارایی لەگەڵ ئەڵمانیا واژوو دەکات\nپێنج شەممە, 10 کانونی یەکەم 2020 20:55\nنەتەوە یەکگرتووەکان بۆ پاڵپشتیکردنی یارمەتیە هەڵبژاردنەکانی بۆ عێراق ڕێکەوتنێکی دارایی لەگەڵ ئەڵمانیا واژوو دەکات\nبەغدا، ١٠ ی کانونی یەکەمی ٢٠٢٠- نەتەوە یەکگرتووەکان لە عێراق دەستخۆشی لە بەشداریکردنی ئەڵمانیا بە ىڕی ٧.٢٥ ملیۆن دۆلار دەکات، لەو پرۆژەیەی کە نەتەوە یەکگرتووەکان ڕابەرایەتی دەکات بۆ پاڵپشتیکردن و یارمەتی دانی بونیاتنانی تواناکانی نێو کۆمسیۆنی باڵای سەربەخۆی هەلبژاردنەکان . ئەو فەندەی ئەڵمانیا یارمەتیدەریش دەبێت بۆ بڵاوەپێکردنی ڕاوێژکارانی هەڵبژاردنەکانی سەر بە نەتەوە یەکگرتووەکان لەو کاتەی کۆمسیۆنی باڵای سەربەخۆی هەلبژاردنەکان لە عێراق ئامادەکاری دەکات بۆ هەڵبژاردنە نیشتمانییەکان لە حوزەیرانی ٢٠٢١.\nبەم بۆنەیەوە ، دکتۆر ئۆلی دیل بالیۆزی ئەڵمانیا لە عێراق وتی" لە میانەی بەشداریکردنمان لە پرۆسەی هەڵبژاردنەکان لە عێراق ، ئەڵمانیا بەردەوامە لە پاڵپشتیکردنی هەوڵە هاوبەشەکان بۆ وەدیهێنانی سەقامگیری لە عێراق. مسۆگەرکردنی هەڵبژاردنێکی دیموکرات و شەفاف و گشتگیر وێڕای فەراهەمکردنی ژینگەیەکی سەلامەت بۆ هەریەک لە دەنگەدەران و بەربژێران بنەمای سەرەکین بۆ زیاتر بەشداریکردنی دیموکراتییانە و متمانە کردن بە دام و دەزگاگانی دەوڵەت و هەروەها لێپێچینەوەش لێیان "\nبەرنامەی نەتەوە یەکگرتووەکان بۆ گەشە پیدان UNDP لە بری نێردەی نەتەوە یەکگرتووەکان بۆ هاریکاری عێراق UNAMI ڕێکەوتنێکی لەگەل ئەڵمانیا واژوو کرد بۆ گرتنە ئەستۆی تێجووە دارایی و کارگێریەکانی پڕۆژەکە. نەتەوە یەکگرتووەکان سوپاسی ئەڵمانیا دەکات بۆ ئەو بەشداریکردنە کە پشتگیریکردنی ئەنجامدانی پرۆسەی هەلبژاردنێکی ئازاد و دادپەروەرانە لە عیراق پتەوتر دەکات.


خه‌لیل عه‌بدوڵڵا : تاڵه‌بانی به‌رگری له نه‌وشیروان مسته‌فا ده‌كا! – WTARIKURD\nخه‌لیل عه‌بدوڵڵا : تاڵه‌بانی به‌رگری له نه‌وشیروان مسته‌فا ده‌كا!\nنزیكه‌ی 27ساڵ له‌مه‌وبه‌ر، نه‌وشیروان مسته‌فا به‌سه‌رۆكایه‌تیی وه‌فدێكی یه‌كێتیی نیشتمانیی كوردستان به‌شداری له‌كۆنگره‌ی پارتی سۆشیالیستی فه‌ره‌نسادا له‌پاریس كرد، له‌په‌راوێزی ئه‌و كۆنگره‌یه‌دا گفتوگۆ سه‌باره‌ت به‌ئاینده‌ی شه‌ڕی درێژخایه‌نی ئێران‌و عیراق‌و پرسی كورد كرا.\nبه‌وته‌ی په‌یامنێری رۆژنامه‌ی لۆمۆند له‌گفتوگۆكانی په‌راوێزی كۆنگره‌كه‌دا نه‌وشیروان مسته‌فا رای وابووه كه‌عیراق بۆ سێ قه‌واره‌ی سه‌ربه‌خۆ دابه‌ش بكرێ‌و گه‌لی كوردیش ده‌وڵه‌تی سه‌ربه‌خۆی هه‌بێ.ئه‌م هه‌واڵه بووه مانشێتی رۆژنامه‌كانی لۆمۆند‌و سه‌فیرو چه‌ند رۆژنامه‌یه‌كی تر.سه‌رباری ئه‌وه‌ی كه‌له‌دوای دوو رۆژ له‌بڵاوبوونه‌وه‌ی ئه‌و هه‌واڵه، یه‌كێتیی نیشتمانیی كوردستان رونكردنه‌وه‌یه‌كی ره‌سمی بڵاوكرده‌وه‌و تیایدا ئه‌و هه‌واڵه‌ی به‌درۆخسته‌وه‌و ئاماژه‌ی به‌وه كرد كه نه‌وشیروان مسته‌فا لێدوانی بۆ هیچ رۆژنامه‌یه‌ك نه‌داوه‌و گفتوگۆكانی په‌راوێزی كۆنگره‌كه‌ی پارتی سۆشیالیستی فه‌ره‌نسا شێوێنراوه.\nله‌وسه‌روبه‌نده‌دا عه‌بدولئه‌ئیمه ئه‌لئه‌نباری وتارێكی به‌ناوونیشانی (به‌ڕێز نه‌وشیروان به‌ناوی كێوه قسه ده‌كات؟) له‌رۆژنامه‌ی (الغد الدیمقراطی) بڵاو كرده‌وه.\nئه‌و وتاره كه‌به‌زمانێكی زبر نوسرابوو، هێرشی توندی كردبووه سه‌ر نه‌وشیروان مسته‌فا‌و به‌هه‌وڵدان بۆ دابه‌شكردنی عیراق تۆمه‌تباری كردبوو. سه‌رسه‌ختانه‌ش داكۆكی له‌یه‌كپارچه‌یی عیراق كردبوو، دابه‌شبوونی عیراقی به‌خه‌ونی نه‌زۆك و خه‌ونی چۆله‌كه له‌قه‌ڵه‌م دابوو.\nئه‌و وتاره بووه مایه‌ی تووڕه‌بوونی تاڵه‌بانی، هه‌ربۆیه له‌گوندی یاخسه‌مه‌ری ناوه‌ندی سه‌ركردایه‌تیی شۆڕشه‌وه، سه‌رباری ئه‌ركه زۆره‌كانی له‌رابه‌رایه‌تیكردنی شۆڕشی نوێدا، نزیكه‌ی شه‌ش مانگی له‌كاتی زێرینی خۆی بۆ وه‌ڵامدانه‌وه‌ی ئه‌و وتاره ته‌رخانكرد، وه‌ڵامه‌كه له‌سه‌ره‌تای ساڵی 1988 له‌دووتوێی كتێبێكی گه‌وره‌ی 400 لاپه‌ڕه‌یی به‌ناوی(اغد ودیمقراگی وحرمان شعب حتی من حق الحلم؟) له‌لایه‌ن راگه‌یاندنی یه‌كێتیه‌وه چاپ‌و بڵاوكرایه‌وه. له‌م رۆژانه‌شدا چاپی دووه‌می ئه‌و كتێبه له لایه‌ن ئه‌كادیمیای هۆشیارییه‌وه بڵاوكرایه‌وه.\nئه‌گه‌رچی ئه‌و كتێبه‌ی تاڵه‌بانی وه‌ڵامی وتاره‌كه‌ی ئه‌لئه‌نباری بوو، به‌رگرییه‌كی جوامێرانه‌ش بوو له‌نه‌وشیروان مسته‌فای هاوڕێی تێكۆشانی. له‌گه‌ڵ ئه‌وه‌شدا كتێبه‌كه به‌ڵگه‌نامه‌یه‌كی مێژووییه‌و به‌پشتبه‌ستن به‌ده‌یان سه‌رچاوه‌ی زانستی تیشك ده‌خاته سه‌ر سه‌ره‌تاكانی دروستبوونی ده‌وڵه‌تی عیراق، كه‌چۆن به‌ریتانیا به‌زۆره‌ملێ‌و به‌بێ خواست‌و ره‌زامه‌ندی گه‌لی كوردستان خاكه‌كه‌ی به‌عیراقی عه‌ره‌بییه‌وه لكاندووه. هه‌روه‌ها تیشكی خستۆته سه‌رمافی چاره‌نووس‌و مافی دروستكردنی ده‌وڵه‌تی سه‌ربه‌خۆی به‌مافێكی ره‌وای گه‌لی كوردی له‌قه‌ڵه‌م داوه.\nسه‌رباری ئه‌وه‌ی ئه‌م كتێبه به‌به‌رگرینامه‌یه‌ك له‌خودی نه‌وشیروان مسته‌فا‌و یه‌كێتی داده‌نرێ، واوه‌تر له‌وه‌ش به‌رگری له‌باوكی خوالێخۆشبووی نه‌وشیروان مسته‌فاش ده‌كات.\nچونكه ئه‌لئه‌نباری له‌وتاره‌كه‌یدا هێرشیش ده‌كاته سه‌ر باوكی نه‌وشیروان مسته‌فا‌و ده‌ڵێ:(نه‌من نه‌هیچ عیراقییه‌ك نه‌مانبیستووه باوكی نه‌وشیروان مسته‌فا عیراقی له‌یه‌كێكه‌وه بۆ به‌میرات به‌جێمابێ، تابه‌ئاگاداری ئه‌و یان خه‌ڵكی تر دابه‌ش بكرێت).\nله‌وه‌ڵامی ئه‌وه‌دا تاڵه‌بانی ده‌ڵێ:عه‌بدولئه‌ئیمه ئه‌لئه‌نباری به‌پێچه‌وانه‌ی نه‌ریتی ئایینی‌و مرۆڤایه‌تی‌و عیراقییه ره‌سه‌نه‌كان‌و ته‌نانه‌ت سه‌ره‌تاكانی مه‌تریالیزمی دیاله‌كتیكی رێزی مردووه‌كان ناگرێ‌و په‌لاماری باوكی نه‌وشیروان مسته‌فا ده‌دات. تاڵه‌بانی ده‌ڵێ كه‌س عیراقی به‌میرات بۆ خوالێخۆشبووی باوكی نه‌وشیروان مسته‌فا به‌جێنه‌هێشتووه، چونكه قه‌واره‌ی عیراقی دروستكراوی كۆڵۆنیالیستی به‌ریتانی‌و یه‌كپارچه‌ییه پیرۆزه‌كه‌ی لای هه‌ندێ كه‌س، كوردستانی جنوبی كردبووه پاشكۆیه‌كی زۆره‌ملێ‌و به‌ده‌وڵه‌تی عیراقی سه‌ربه‌كۆلۆنیالیستی به‌ریتانیاوه‌ی لكاندبوو.\nتاڵه‌بانی له‌درێژه‌ی به‌رگرییه‌كه‌یدا ده‌ڵێ: له‌وكاته‌دا باوكی خوالێخۆشبووی نه‌وشیروان مسته‌فا پشتیوانی ئه‌وحكومه‌ته‌ی كوردستانی ده‌كرد كه‌شێخ مه‌حموودی نه‌مر رایگه‌یاندبوو و هه‌ردوو حكومه‌تی عیراق‌و به‌ریتانیاش دانیان پێدا نابوو. واته باوكی نه‌وشیروان مسته‌فا به‌چاوی ئومێده‌وه له‌حكومه‌ته‌كه‌ی شێخ مه‌حموودی روانیوه‌و ده‌وڵه‌تی عیراقی وه‌ك ده‌وڵه‌تێكی داگیركه‌ری كوردستانی خواروو ناسیوه.\nله‌گه‌ڵ ئه‌وه‌ی كه تاڵه‌بانی له‌به‌شێكی كتێبه‌كه‌یدا به‌رگری له نه‌وشیروان مسته‌فا‌و باوكی ئه‌كات. له‌به‌شه‌كانی دیكه‌ی كتێبه‌كه‌یدا تاڵه‌بانی له‌و هه‌لومه‌رجه دژواره‌ی شۆڕشدا به‌رگرییه‌كی سه‌رسه‌ختانه‌ش له‌مافی چاره‌نووس‌و مافی دروستكردنی ده‌وڵه‌تی سه‌ربه‌خۆی كوردستان ده‌كات‌و به‌مافێكی ره‌وا‌و یاسایی له‌قه‌ڵه‌م ئه‌دات‌و له‌وكاته‌دا‌و له26 ساڵ له‌مه‌وبه‌ر له گوندی یاخسه‌مه‌ره‌وه به‌ئاینده‌ی كوردستان‌و سه‌ركه‌وتنی شۆڕشه نوێكه‌ی گه‌شبین بووه.\nدوانه‌ی مام جه‌لال و كاك نه‌وشیروان دوانه‌یه‌كی جێگه‌ی سه‌رنج بوون‌و په‌یوه‌ندییه‌كان ته‌نها په‌یوه‌ندی نێوان سكرتێری گشتی‌و جێگره‌كه‌ی نه‌بوون، هه‌ندێ كه‌سیش به‌یه‌كه‌می دوباره ناوی بردوون، ئه‌وه بێجگه‌له‌وه‌ی په‌یوه‌ندییه‌كی درێژخایه‌نی هاوڕێیه‌تی‌و هاوخه‌باتیان هه‌بووه.\nئه‌وه‌تا مام جه‌لال له‌كتێبه‌كه‌یدا به‌و شێوه‌یه به‌رگری له نه‌وشیروان مسته‌فا‌و باوكی ده‌كات. نه‌وشیروان مسته‌فاش له‌یاداشته‌كانیدا ده‌ڵێ ئه‌گه‌ر فیشه‌كێك بۆ مام جه‌لال بهاتایه حه‌زم ده‌كرد به‌ر من بكه‌وێ، چونكه ئه‌مزانی چه‌ند پێویسته بۆ كورد.\nدوای زیاتر له‌چل ساڵ هاوڕێیه‌تی‌و هاوخه‌باتی، سیاسه‌ت زه‌فه‌ری به‌په‌یوه‌ندییه‌كانی نێوان ئه‌م دوو هاوڕێ‌و هاوخه‌باته برد‌و هه‌ریه‌كه‌یان كه‌وتنه سه‌رهێڵێكی سیاسی، به‌یه‌كتر گه‌یشتنه‌وه‌ی سیاسی خۆیان‌و حزبه‌كانیان قورسه ، به‌ڵام مه‌حاڵیش نییه!\nسەرچاوە – خ\nعماد علي : هل نيجيرفان يتاجر بنفط داعش بينما هو ينتهك اعراض الكورد ؟\nعەتا قەرەداخی : تاکەی چاوەڕوانی بەغدا دەکەن ؟ ئەمجارە خوا خۆتان بگرێت .


یاریزانی تۆپی پێ دروستدەکرێت یان لەدایک دەبێت؟ – Politic Press\nیاریزانی تۆپی پێ دروستدەکرێت یان لەدایک دەبێت؟\nئەم بابەتە 144 جار بینراوە\nنوسینی ؛ سارەوان عەبدوڵا\nئەم پرسیارە زۆر دەکرێ، ئایا بەهرەی تۆپی پێ هەر زکماکییە یان بە ڕاهێنان دروست دەکرێت، توێژینەوەی زۆر لەم بوارەدا کراوە، زاناکان بەردەوام کێشەیانە لەسەر ئەوەی یاریزان دروسدەکرێت یان لەدایک دەبێت، هەندێکیان دەڵێن یاریزان هەر بە یاریزانی لەدایک دەبێت، هەندێکی تر دەڵێن نەخێر بە ڕاهێنان دروست دەکرێت و ناکرێ بەبێ ڕاهێنانی چڕ یاریزانێکی نمونەیی دروستببێت، هەندێکیش ئەڵێن هەردووکی ڕاستە.\nپێویستە ڕاهێنەرانی تۆپی پێ لەوە تێبگەن کە زۆر هۆکار هەن کەوا ئەکەن یاریزانێک لە یاریزانێکی تر سەرکەوتووتربێت، بەشێک لەو هۆکارانە بریتین لە:\n1ـ هۆکاری بۆماوەیی.\n2ـ کواڵیتی و ئەزموونی ڕاهێنەر لە قوناغەکانی پێگەشتنی یاریزان .\n3ـ تێگەشتنی زانستی لای یاریزان.\n4ـ ڕۆشنبیری خێزانی و کۆمەڵایەتی و ژینگەی یاریزان و لایەنی دەروونی.\n5ـ بوون و نەبوونی پێداویستی و ئامێری ڕاهێنان.\n6ـ سیستەمی خەو و خۆراکی یاریزان.\n7ـ توانای یاریزان بۆ گونجانی ئەو هۆکارانە پێکەوە.\nبەگوێرەی بەشێک لە تیۆرییەکان، مەسەلەی بۆماوە و بۆهێڵەکان(جینەکان) 20% و بگرە زیاتریش بەرپرسە لە ئەدای یاریزان لە یاریگادا و لە پێگەشتنی یاریزاندا،\nبۆ نمونە: کینییەکان زۆر سەرکەوتوون لەڕاکردنی ماوە درێژدا، لە زۆر پاڵەوانییەتی جیهانیدا پلەی بەرز بەدەست دەهێنن.\nلە کاتێکدا تێبینی ئەوە دەکەین کە یاری تۆپی پێ یەکەم یارییە لای گەلی کینیا، زۆر حەزیان بە تۆپی پێیە، حکومەتیش پارەی زۆر باش خەرجدەکات بۆ،هەڵبژاردەی کینیا، بەڵام ئەبینین ئەنجامێکی وایان نییە و لە پلە دوورەکاندان لە ڕیزبەندی هەڵبژاردەکانی تۆپی پێ .\nئەمە بەڵگەیەکی تەواوە لەسەر ئەوەی هەرچەندە پشتگیری مادی و کۆمەڵکەش هەبێ بۆ دروستبوونی یاریزان، بەڵام یاریزان دروست نابێ و هۆکاری بۆماوەیی زاڵە بەسەر هۆکارە کۆمەڵایەتییەکاندا ، لە هەدنێ وڵاتی ئەفریقا وەکو سەنیگال و غانا و کۆتدیڤوار و کامیرۆن، سەرەڕای ژینگەی نەگونجاو و هەژاری بەڵام یاریزانی زۆر باش دروست دەبن.\nزۆربەی زاناکان لەو بڕوایەدان هۆکاری بۆماوەیی هۆکارێکی سەرەکییە و ڕۆڵێکی گرنگی هەیە لە دروستبوونی یاریزاندا، ئەمە تەنانەت لە ناو خێزانەکانیشدا بوونی هەیە، واتە ئەشێ لە خێزانێکا چەند مناڵێکیان یاریزانی باش دەربچن، بەڵام خێزانێکی تر مناڵێکیان هەبێ هەموو پێداویستیەکی بۆ دابین بکەن و حەز بکەن ببێ بە یاریزان بەڵام نابێت، بۆچی؟ چونکە بۆماوە ڕێگەی پێنادات .\nبۆ نمونە خێزانی مێندیەکانی سەنیگال کە زۆربەیان یاریزانی پیشەگەر یان ناوخۆیین ، یان حسام حسن و ابراهیم حسن کە دوو برابوون لە هەڵبژاردەی میسر، دیگۆ میلیتۆ و گابرێل میلیتۆ لە ئەرژەنتین، دێگۆ الکانتارا و ڕافینا الکانتارا، یایا تۆرێ و کۆلێ تۆرێ، فرانک دیبۆر و ڕۆناڵد دیبۆر .\nجگە لەوەی بەشێک لە یاریزانە پیشەگەرەکان باوک یان باپیریان یاریزان بوون، بەشێکیشیان تەنانەت خوشکەکانیان یاریزانە .\nلە کوردستانیش لەو نمونانە هەن ، بۆ وێنە ڕابەر جلال و دانەر جلال دوو بران کە هەردوکیان یاریزانی یانەی پێشمەرگەی سلێمانین، بینەر جەلال برایانە و یاریزانی چەمچەماڵە، ڕامیار جەلال برایانە و یاریزانی ڕزگاری بوو لە خولی پلە یەکەکانی ئەم وەرزە، باوکیشان لە کۆتایی هەشتاکا یاریزانی فیرقە شەعبی بووە .\nهەرچەندە کەس ناتوانێ پێشبینی وەرزشی بکات بۆ دروستبوونی یاریزان و ئەشێ گەنجێک یاریزانێکی باشی لێ دەربچێت بێ ئەوەی لە خێزانەکەیدا یاریزانی تر هەبن، بەڵام ڕەنگە ئەندامانی تری خێزانەکەی بۆیان نەگونجابێ چونکە ژینگەش کاریگەرە .\nقسەکانمان لەم چەند خاڵەدا پوخت دەکەینەوە:\n1ـ تۆیژینەوەکان ئەوەیان دەرخستووە کە بۆماوە ڕۆڵ و کاریگەری سەرەکی هەیە لە دروستکردنی یاریزاندا، بۆ هەندێ سیمای عەقڵی و جەسەدی و وەرزشی.\n2- بەڵام بۆماوە بەتەنها بەس نییە، پێویستە ڕاهێنان و سیستەمی خەو و خواردنی باش و ژینگەی گونجاویش هەبێت.\n3- بۆماوە بەشداری توانا جەسەدییەکانیش دەکات وەکو خێرایی و هێز و بەرگەگرتن.\n4- پەیوەندییەکی پتەو هەیە لەنێوان تایبەتمەندییە جەسەدییەکانی یاریزان و کاریگەری ڕاهێنان لەسەری ، هەروەها ئەو ژینگەیەی یاریزانی تێدا دەژی دیسان کاریگەری هەیە لەسەر مەهارە و سیفەتە جەسەدییەکان.\n5- یاریزان ناتوانێ بگاتە ئاستی بەرز بەبێ ماندووبوون و ڕاهێنانی زۆر بۆ ماوەی چەندین ساڵ.\nبابان ماڵئاوایی لە جامی عێراق كرد\nیانەی بابان پاڵاوتنی پلە دوو عێراق دەكات\nیاریزانانی ئەرسیناڵ دەبێتە شەڕیان\nمان سیتی X لیڤەرپول – ڕاستەوخۆ\nیاریزانه‌كانی به‌رشه‌لۆنه پێكه‌وه قسه ناكه‌ن


ژوری ئۆپەراسیۆنی هەولێر چەند بڕیارێکی دەکرد\nژوری ئۆپەراسیۆنی هەولێر چەند بڕیارێکی بۆ ڕوبەڕوبوونەوەی ڤایرۆسی کۆرۆنا دەرکرد و لە بەیانییەوە هێزە ئەمنییەکان دەستکراوە دەبن بۆ گرتنە بەری ڕێکاری یاسای دژی ئەو کەسانەی پابەندی ڕێنماییەکان نابن.\nئەمە بڕیارەکانی ژوری ئۆپەراسیۆنی هەولێرە\nیه‌كه‌م: دوای وەرگرتنی ڕاو سەرنجی لێژنەی زانستیی و لێژنەی تەندروستیی سەبارەت بە هەستیاری و مەترسیداری هەڵکشان و تەشەنەسەندنی زنجیرەی نوێی ڤایرۆسی کۆرۆنا و زیاد بوونی مەترسیەکانی ڕۆژ دوای ڕۆژ بۆ سەرگیانی هاوڵاتییان، تەواوی هێزەکانی ناوخۆ (ئاسایش، پۆلیس، زێرەڤانی، پۆلیسی هاتوچۆ، پۆلیسی شارەوانی و تیمەکانی شارەوانیمان دەستکراوە کردەوە لە وەرگرتنی ڕێکاری توندی یاسایی بەرامبەر هەموو ئەوکەس و لایەنانەی ڕەچاووی جێبەجێکردنی ڕێنماییە تەندروستییەکان و ڕێکارەکانی خۆپارێزی بەتایبەتی بەستنی (دەمامک) نابن، بۆیە داوا لە هاوڵاتییانی سنووری پارێزگاکەمان دەکەین، بۆ پاراستنی ئاسایشی تەندروستی و سەلامەتی گشتی شارەکەمان، پابەندبن بە ڕێکارەکانی خۆپارێزی بەتایبەتی بەستنی (دەمامک)، بەپێچەوانەوە هەرکەسێک سەرپێچی بکات ڕێکاری توندی یاسایی لەبەرامبەردا دەگیرێتەبەر.\nدووەم/ بەهەموو شێوەیەک، هەموو جۆرە گردبوونەوە و کۆبوونەوە و کۆڕ و سمینار و کۆنفراس، لەهۆڵ، باخچە، شوێنی گشتیی کراوە و داخراو قەدەغەیە و هۆڵه‌كانی سینەما لەسەرجەم مۆڵ و بازاڕەکان دا‌خراو ده‌بن، هێزەکانی ناوخۆ و تیمه‌كانی شارەوانی بەوردی چاودێری دەکەن، هەرکەس و لایەنێک سەرپێچی لەوبڕیارە بکات، ڕێکاری یاسایی لەبەرامبەردا دەگیرێتەبەر.\nسێیەم/ تەواوی ئەو شوێنانەی کە کراوەن، (مۆڵ، مارکێت، شوێنەگشتی و بازرگانییەکان)، دەبێت سەرجەم ڕێنامییە تەندروستییەکان و ڕێکارەکانی خۆپارێزی جێبەجێبکەن، بەتایبەتی بەستنی (دەمامک) و دروستنەکردنی قەرەباڵغی، بەپێچەوانەوە هه‌رشوێنێك پابەند نەبێت، لەلایەن تیمەکانی شارەوانی و مەفرەزەی گەڕۆک، ڕێکاری یاسایی لەبەرامبەردا دەگیرێتبەر و شوێنەکەی دادەخرێت.\nچوارەم/ دامەزراوە و فەرمانگە و بەڕێوەبەرایەتییە حکومییەکان و سەرجەم فەرمانبەرانی سنووری پارێزگاکەمان، تەواوی مەرجە تەندروستییەکان و ڕێکارەکانی خۆپارێزی جێبەجێدەکەن، بەتایبەتی بەستنی (دەمامک) و دروستنەکردنی گردبوونەوە و قەرەباڵغی، هیچ هاوڵاتییەک بۆی نییە بۆ ڕاییکردنی مامەڵەکانی بەبێ بەستنی (دەمامک) بچێتە نێو هیچ فەرمانگە و دام و دەزگایەکی حکومی، هەر بەڕێوەبەرایەتی و فەرمانگەیەک و فەرمانبەرێک سەرپێچی لەو بڕیارە بکات، بەڕێوەبەر و بەرپرسانی ئەو فەرمانگەیە ڕووبەڕووی ڕێکاری توندی یاسایی و ئیداری دەبنەوە.\nپێنجەم/ کافتریا و یانە و چێشتخانەکان، دەبێت خزمەتگوزارییەکانیان لەدەرەوە و لەباخچەکان پێشکەش بە میوانانەکانیان بکەن، ڕەچاووی دووری مەودای مێزەکان بکەن، ئەوانەشی کە باخچەیان نییە، پێویستە لە ژوورەوە ژمارەی میوانەکانیان سنووردار بکەن و پەنجەرە و دەرگاکان کراوە بكه‌ن بۆئەوەی هەواگۆڕکێ هەبێت، لەکاتی پشکنینی لێژنەکانی تایبەت بە چاودێریکردن، هەر شوێنک پابەند نەبێت بەو بڕیارە و سەرپێچی بکات، ڕێکاری یاسایی لەبەرامبەردا دەگیرێتەبەر و شوێنەکەی دادەخرێت.\nشەشەم/ پرسەدانان لە (کۆڵان – هۆڵ – ماڵ – ژێرخێوەت – باخچە و هەرشوێنێکی تر) قەدەغەیە، بنکەی پۆلیس و موختاری گەڕەک ڕاسپێردراون و بەرپرسیارن، هەرکەسێک پابەند نەبێت ڕووبەڕووی ڕێکاری یاسایی دەبێتەوە.\nحەوتەم/ سەرجەم شۆفێرانی ئۆتۆمبێلی (تایبەت، بارهەڵگر، کرێ) دەبێت خۆیان و سەرنشینەکانیان (دەمامک) ببەستن و پابەندی ڕێناماییە تەندروستییەکانبن، هەر کەسێک سەرپێچی لەم بڕیارە بکات، لەلایەن پۆلیسی هاتووچۆ و مەفرەزەکانی، ڕێکاریی یاسایی لەبەرامبەردا دەگیرێتەبەر.\nهەشتەم/ دۆخەکە هەستیارە و ڕەوشی تەندروستی شارەکەمان مەترسیدارە و زنجیرەی نوێی ڤایرۆسی کۆرۆنا ڕۆژ لەدوای ڕۆژ لەهەڵکشان و تەشەنەسەندن دایە، ژووری ئۆپەراسیۆنی پارێزگای هەولێر، بەڕەچاوکردنی کار و کەسابەت و بژێوی ژیانی هاوڵاتییان، بژاردەی کەرەنتین و قەدەغەی تەواوەتی هاتووچۆی هەڵنەبژارد، بەڵام ئەگەر هاوڵاتییانی شارەکەمان پابەندی ڕێکارەکانی خۆپارێزی و ڕێنماییە تەندروستییەکان نەبن، بەتایبەتی بەستنی (دەمامک)، ئەوا لەپێناو پاراستنی ئاسایشی تەندروستی و سەلامەتی گشتیی، دەست بەجێبەجێکردنی بژاردەی دووەم دەکەین، بۆیە داوا لەهەموولایەک دەکەین پابەندبن، تاوەکو بارودۆخەکە و ڕەوشی تەندروستیی لەوەی هەیە سەختر نەبێت.\nنۆیەم/ لەبەیانییەوە ڕۆژی دووشەمە 2021.3.29، هێزەکانی (ئاسایش، پۆلیس، زێرەڤانی، پۆلیسی هاتوچۆ) لەشوێنەکان مەفرزە دادەنێن، بۆ چاودێریکردنی هاوڵاتییان و پابەندبوونیان بە ڕێکارەکانی خۆپارێزی و ڕێنماییە تەندروستییەکان، بۆ چاودێریکردنی دامەزراوە و فەرمانگە و بەڕێوەبەرایەتییە حکومییەکانیش، لێژنەی نهێنیمان دەبێت و چاودێری تەواوی فەرمانگە و فەرمانبەرانیان دەکات.\nئەو بڕیارانە سه‌رجه‌م قەزا و ناحییەکانی سنووری پارێزگای هەولێر دەگرێتەوە و لەکاتژمێر (12)ی ئەمشەو (28)لەسەر(29)ی ئازاری 2021، دەچێتە بواری جێبەجێکردنەوە.\n28ی ئازاری 2021\n(ڤیدیۆ) ئیسپانیا لە کاتی زیادکراودا فریای خۆی کەوت و ئینگلتەرا دووەم بردنەوەی تۆمارکرد\nتەندروستی سلێمانی: نەخۆشخانەکان پڕدەبنەوە لە نەخۆشی کۆرۆنا\nڕێكخستنەوەی میدیای یەكێتی.. كۆتاییهێنان بە ژەهری میدیای ئاستنزم و بەهەدەردانی دەیان ملیۆن دۆلاری خەڵك\nلەچوارچێوەی ئەو گۆڕانكارییانەی لەناو یەكێتیدا “بڕیاریان لێدراوە و بێ دوودڵی جێبەجێدەكرێن”، ڕێكخستنەوەی میدیای حزبەكە و هەموو ئەو میدیایانەی…\nلە ناحیەی دارەتوو بەهۆی دروستبوونی شەڕ و ناكۆكی لەنێوان دوو خێزاندا دوو كەس كوژران و پێنجی دیكەش برینداربوون.…


جێمی هۆگان، پەیامبەری نەفرەتلێکراو لە نیشتمانی خۆی – كولتور مه‌گه‌زین\nتۆپی پێ لە مێژووداوه‌رزش\nBy بڵند جاف\t Last updated تشرینی یەکەم 20, 2018\nکاتێك تۆپەکە لە پێیدا بوو، ناوچەی گۆڵ بە تەواوەتی لە بەرچاویدا ڕوونبوو. دوای بڕینی چەند یاریزانێک، دەکرا بە شوتێکی بەهێز گۆڵەکە بکات بە دوو پارچەوە، بەڵام تۆپەکە دوور لە ناوچەی گۆڵ، بۆ دەرەوەی یاریگا بەرزبووەوە. جێمی لاوێكی بزێو و وریا بوو، لەو جۆرە یاریزانانە بوو کە هەڵەکانی خۆی نەدەخستە ئەستۆی چیمەنی یاریگای ناڕێک و ناهاوسەنگی تۆپ. هەربۆیە خێرا بەرەو ڕاهێنەرەکەی تاویدا و پرسی “بۆچی تۆپەکە بەو ئاراستەیە ڕۆیشت؟ ئایا جێگای پێم لەسەر تۆپەکە لە کاتی لێدانەکەدا هەڵە بوو؟ ئایا هاوسەنگی خۆم لەدەستدا؟“ ڕاهێنەر دەمووچاوی گرژ کرد و وتی: “ئەگەر یەکێك لە دە شوتی ئاوها، بکەیتە گۆڵەوە ئەوا بە ئامانجی خۆمان گەیشتووین” لێ جێمی کە هەمیشە بیری لە کەماڵ دەکردەوە، هەرگیز وەڵامێكی لەم جۆرە حەزی دۆزینەوە و زانینی دانەمرکاندەوە، بۆیە لەو رۆژەوە بڕیاریدا کە خۆی ببێتە ڕاهێنەری خۆی و بەدوای ئەو وەڵامانەدا بگەڕێت کە ڕاهێنەرەکانی تر خۆیانی لێدەدزنەوە و حەوسەڵەی وەڵامدانەوەیان نەبووە.\nلە دونیای تۆپی پێدا، ئینگلیزەکان بە دایکی یارییەکە دادەنرێن. ئەوان ئەو گەلەن کە هەناسەی ژیانیان خستە بەر تۆپە خڕەکە. هۆکاری ئەمە بۆ ئەوە ناگەڕیتەوە کە ئینگلیزەکان یاری تۆپی پێیان داهێناوە، چوونکە مێژووی داهێنانی یارییەکە لقوپۆپی زۆری لێدەبێتەوە، بەجۆرێک ئەگەر گوێ لە هەموو ئەو بیروبۆچوونە جیاوازانە بگرین کە لەبارەی ڕەچەڵەکی گەمەکەوە هەیە، ئەوا تەنانەت دەکرێت جەنگاوەرێکی خوێنمژی ڕۆمانی کە بە شەق یاری بە کەلە سەری دوژمنەکانی دەکرد، دەستی لە دروستبوونی یارییەکەدا هەبێت. لێرەدا ئێمە ناچینەوە سەر ئەو مێژووە شەرمەندە و نادیارەی تۆپی پێ، بەڵکوو باسی دایکی ئەو تۆپی پێیە دەکەین کە لە ئەمڕۆدا دەیناسین.\nبە شێوەیەکی گشتی، لە هەر پارچەیەکی دونیا ڕێگای بازرگانی و سەوداگەری هەبووبێت، ئینگلیزەکانیش بوونیان هەبووە. ئەوان کە بازرگانی کوتاڵ، دەرمان، ئاڵتو، هتد… بوون، لە ڕۆژئاواوە بۆ ڕۆژهەڵات، لە باشوورە و بۆ باکوور بە بەردەوامی کەشتێکانیان لە زەریا و ڕووبارەکاندا بووە. هەر بۆیە لەگەڵ لەنگەرگرتنی هەر کەشتییەکدا لە کەناری هەر دەریاییەک تۆپێكی ئینگلیزیش وەکوو موسافرێک دابەزیووە و ئیدی بۆ ئەبەد ئەوێی کردووەتە ماڵی خۆی. ئەو ئینگلیزانەی کە تۆپێان دەکردە هاوسەرفەری خۆیان، زۆرجار بازرگان و سەرباز بوون و هەندێکجاریش پەناهەندە و مەنفیکراو بوون. جێمی هۆگان، جۆری دووەمی ئەو پیاوانە بووە.\nبەو پێیەی لە منداڵییەوە لەنێو خێزانێکی کاتۆلیکدا گەورە بووە، وابڕیار بووە کە ببێتە قەشەیەک و لە یەکیك لە کڵێساکانی شاری بورنلی، ڕۆژگارەکانی خۆی بە ئامۆژگاریکردن و ڕێنوێنیکردنی خەڵك بەسەر ببات. لەم ڕووەوە جێمی هۆگان، لە قەدەری قەشەیی خۆی, تەنها خەسڵەتی ئامۆژگاری و ڕێنوێنی وەرگرت و سەرئەنجام بوو بە یەکێک لە کاریگەرترین ڕاهێنەرەکانی مێژووی تۆپی پێ. لە تەمەنی شازدە ساڵیدا، کاروانی وەرزشی خۆی دەستپێکرد. هەر لە سەرەتاوە جێمی بە وردبینی و کۆڵەندان و تێبینیکردن و گەڕان بە دوای باشترکردنی ئاستی خۆیدا ناسرا بوو، بە جۆرێك هاوڕێ یاریزانەکانی نازناوی “قەشەکە”یان پێبەخشیبوو، چوونکە بە هەموو شێوەیەک بە دوای کەماڵدا دەگەڕا لە مەشقەکانیدا. بۆ نموونە هەموو رۆژێک لەگەڵ باوکیدا، لەسەر دووچەرخەیەکی دارین ٤٨کم ڕێگای دەبڕی بۆ بەهێزکردنی ماسولکەکانی و زیادکردنی خێرایی خۆی. سروشتی جێمی وایکرد،هەر لە سەرەتاوە ئایدیا و ڕووانگەی تایبەت بە خۆی هەبێت دەربارەی چۆنێتی ئەنجامدانی یاری تۆپی پی. لێ وەکوو هەموو داهینەرێکی دیکە، بیرۆکەکانی جێمی لەگەڵ دابوونەریتی ئەو کاتەی تۆپی پێی ئینگلیزدا نەدەگونجا، ئەمەش وایکرد کە ئینگلیزەکان تێڕوانینێکی گاڵتەجاڕانەی نزمیان سەبارەت بە بیرۆکەکانی جێمی هۆگان هەبێت.\nلەو کاتەدا تۆپی پێی ئینگلیزی بریتی بوو لە توانای تاکی یاریزانەکان. واتا هیچ یاریزانێک گرنگی نەدەدا بە یاریزانانی هاوڕێی خۆی و بە تەنها تۆپەکەی دەبردە پێشەوە تا ئەو کاتەی تۆپەکەی لێدەبچرا. هاوکات پاسی درێژ و تۆپی بە هەوادا نێردرا و کۆڵەکەکانی تۆپی پێ وڵاتەکە بوون. ئەمە جگە لەوەی لە هەفتەیەکدا تەنها دوو جار یاریزانان بە تۆپەوە مەشق و ڕاهێنانیان دەکرد و ڕۆژەکانیتریان بە کاری جەستەیی و ڕاکردن و بڕینی هەوراز و نشێوەوە بەسەردەبرد. لەبەرامبەردا بیرۆکەکانی جیمی هۆگان بە تەواوەتی بە پێچەوانەی ئەم نەریت و کولتورە ئینگلیزییەوە بوو. بە جۆرێک گرنگیدان بە تاکتیک و تەکنیک و بەهێزکردنی پەیوەندی نێوان یاریزان و تۆپ و چۆنێتی مامەڵەکردن لەگەڵیدا، کرۆکی بیرۆکەکانی بوون.\nیەکێك لە خاسێتە گرنگەکانی بازرگانی زیرەک ئەوەیە کە ڕۆڵی خۆی تەنها لە ڕێکخستن و بەکارهێنانی کەسی شیاو لە شوێنی شیاودا ببینێتەوە. ئەم خاسێتە بە تەواوەتی لە هاری برادشۆی بەڕێوەبەری یانەی فۆڵهامدا بەدی دەکرا. بۆیە کاتێک جێمی هۆگانی بێهوا بە هۆی شێوازی یارکردنی بورنلییەوە ویستی یانەکەی جێبهێڵیت، برداشۆ ئەم هەلەی قۆستەوە و هۆگانی هێنایە ڕیزی یانەکەیەوە. بێگومان برادشۆیش هەر وەکوو هۆگان پاڵپشتی یاری هەرەوەز و پاسی کوورت و جوڵەی خێرای بوو، کە ئەمەش خەسڵەتێکی گرنگی شێوازی یاریکردنی ئسکۆتلەندی بوو لەو سەردەمەدا.هۆگان لەگەڵ فۆڵهامدا بۆ دوو ساڵ لەسەر یەک لە ١٩٠٦/٧ توانی نازناوی خولی باشوور بباتەوە و لە دوای گەیشتنیان بە خولی پلە دووی ئینگلیزی، توانیان بگەنە چوارگۆشەی زێڕینی جامی FA لە وەرزی ١٩٠٧/٨.\nبەهەمەحاڵ، ژیانی وەرزشی هۆگان وەکوو یاریزان نشێوی زیاتری تێیدا بووە، بەجۆرێک کە هیچ دەستکەوتێکی بەرچاوی بەدەستنەهێناوە، بەڵام دواین گەشتی وەکوو یاریزان لەگەڵ بۆڵتۆن واندەرز بۆ وڵاتی هۆڵەندا، بیرهۆشی هۆگانی بەسەر دنیاییەکی نوێدا کردەوە، هۆگان لەو گەشتەدا بۆی دەرکەوت کە کولتوری وڵاتانی دیکەی ئەورووپا کرانەوەی زیاتریان هەیە بەسەر ئایدیای نوێ و تاقیکردنەوەی جیاواز و داهێنان لە تۆپی پێدا.\nوێنەی تیپی دۆردرێج لەو یارییەی کە بەرامبەر بۆلتۆن واندەرز بە ئەنجامی ١٠-٠ شکتیانهێنا\nلە ڕاستیدا بە تەماشاکردنی تۆپی پێ لە بەشەکانی دیکەی ئەورووپا، تێدەگەین کە جیاواز لە\nئینگلتەرا، لەو وڵاتانە، کولتور و داب ونەرتی باڵادەستیی لە چۆنێتی ئەنجامدانی تۆپی پێدا بوونی نەبووە. ئەمە وایکردووە، وڵاتانی وەکوو هۆڵەندا، نەمسا، سویسرا، هەنگاریا و ئەڵمانیا خاکێکی بەپیت بن بۆ بیرۆکەکانی هۆگان. هەربۆیە لە دواین یاریاندا لە هۆڵەندا و پاش بردنەوەیان بە ئەنجامی ١٠ـ٠ بەرانبەر یانەی دۆردرێچ، هۆگان پەیمانیدا کە ڕۆژێک لە ڕۆژان بگەڕێتەوە بۆ هۆڵەندا و ئەو یاریزانانە فێری ئەوە بکات چۆن بە باشی یاری تۆپی پێ بکەن.\nهەر دوای ساڵێک و لە لایەن داوەری هاوڕێی، جەیمس هاورکرافت کە زۆرجار بۆ بەڕێوەبردنی یاری، لە لایەن یانە و هەڵبژاردەکانی وڵاتانی ئەورووپا بانگهێشت دەکرا، هۆگان ئاگادارکرایەوە کە یانەی دۆردێچ بەدوای ڕاهێنەرێکدا دەگەڕین کە لە شێوازی یارکردنی ئینگلیزیدا پسپۆڕبێت. هاوردکرافت کە لە نزیکەوە ئاگاداری بیرۆکەکانی هۆگان بوو، لاوە ئینگلیزییەکە ئاگادار دەکاتەوە و بەمشێوەیە هۆگانی ٢٨ساڵ بۆ یەکەم جار، وەکوو یەکەمین ڕاهێنەری پرۆفشناڵ لە دەرەوەی ئینگلتەرا دەستبەکاردەبێت.\nتیپی یانەی دۆردێچ شارەزایی و کارامەییان لە تۆپی پێدا نەبوو، بەڵام بۆ هۆگان ئەم یاریزانانە بە هەلێک دادەنران تاکوو ئەو شێوازە پرۆفێشناڵەی مەشق و ڕاهێنانەیان لەگەڵدا جێبەجێ بکات کە بیری لێدەکردنەوە. یاریزانەکان خوێندکاری زانکۆ و قوتابخانە بوون، ئەمە لە رووی تیۆرییەوە یارمەتی هۆگانیدا تاکوو لەسەر کاغەز و تەخەتەی ڕێنمایی، بە زمانی نووسین، بیرۆکەکانی بۆ یاریزانەکانی شیبکاتەوە.\nگرنگیدان بە خودی تۆپ لە بری یاریزان، دروستکردنی یاری بە شێوەی هەنگاو بە هەنگاو و لەسەرخۆ، پاسی کوورت و جوڵەی خێرا، هۆشیاری و ئامادەگی زیهینی لە ناو یاریگادا و بیرکردنەوەی پێش بڕیاردان، گرنگیدان بە لایەنی تەکنیکی چۆنێتی کۆنترۆڵکردنی تۆپ و ناردنی تۆپ و بەهێزکردنی توانای جەستەیی، لە گرنگترین ئەو خاسێتانە بوون کە شیوازی یاریکردنی جێمی هۆگانی لەوانیتر جودا دەکردەوە. لە هۆڵەندا هۆگان هێندە ناوبانگی دەکرد، کە یەکێتی وڵات بۆ یەک یاری بەرانبەر هەڵبژاردەی ئەڵمانیا داوایانلێکرد ببێتە راهێنەر و لەئەنجامدا، هۆڵەندا بە ئەنجامی ٢ـ١ یارییەکەی بردەوە.\nئکتۆبەری ساڵی ١٩١٠ یاری نێوان هۆڵەندا و ئەلمانیا کە بە ئەنجامی ٢-١ لە بەرژەوەندی هۆڵەندا تەواو بوو. هۆگان لە ئەو سەری دەستی ڕاستەوە وەستاوە.\nدوای گەڕانەوەی بۆ ئینگتەرا و یاریکردنی وەکوو یاریزان، بۆ وەرزێکی تر، دووبارە دەستیکردەوە بە گەڕان بە دوای هەلێکی تری ڕاهێنەرایەتیدا. ساڵی ١٩١٢، لە سەرەتاکانی دەستپێکردنی جەنگی جیهانی یەکەمدا، دیسانەوە لە ڕێگای جەیمس هاوردکرافتەوە، ئەمجارەیان لە نەمساوە، هەلی کارکردنی بۆ ڕەخسا. هوگۆ مێسلی ئەفسانە و باوکی ڕۆحی تۆپی پێی نەمساوی کە دەستێکی گرنگی هەبوو لە دامەزراندنی تۆپی پێی وڵاتەکەیدا و دواتریش لە کردنەوەی خولی تۆپی پێی نەمساویدا، بەدوای ڕاهێنەرێکدا دەگەڕا کە تۆپی پێی وڵاتەکەی باشتر بکات. دوای یەکسانبوونیان بەرانبەر هەلبژاردەی هەنگاریا بە ئەنجامی ١ـ١، مێسل پرسیاری لە هاوردکرافتی داوەری یارییەکە کرد کە ئاخۆ چۆن بتوانێت ئاستی هەڵبژاردەکەی باشتر بکات؟؟ لە وەڵامدا هاوردکرافت ناونیشانی جێمی هۆگانی پێدەدات. هوگۆ و هۆگان ڕێکدەکەون لەسەر گرێبەستی ٦ هەفتە، تێیدا هۆگان بەشێکی کاتەکەی لەگەڵ یانەکانی نەمسا بەسەردەبات و بەشەکەیتریشی لەگەڵ هەڵبژاردەی نەتەوەیی.\nهەرچەندە سەرەتای ئەزموونەکەی هۆگان لە نەمسا بە باشی بەڕێوە نەچوو، بەهۆی هۆکاری جیاوازەوە، بەڵام وەکوو خۆی باسی دەکات بۆ هۆگان بەجێهشتنی شاری لانکشەری سارد و سڕی پیشەسازی و نیشتەجێبوون لە ڤەینای دڵگیر، وەکوو چوونە بەهشت وابووە. لە نەمسا هۆگان ئاشنای جۆرە کولتورێکی تەواو جیاواز بوو، چوونکە لە کاتێکدا لە ئینگلتەرا، لەگەڵ خواردنەوەی بیرە و لە گەرمی ژاوەژاوی باڕ و ڕێستورانتەکاندا دەربارەی تۆپی پێ مشتومڕ و دەمەقاڵە دەکرا، لە نەمسا خەڵکی پێیان دەخستە سەر پێ و بە گرنگییەکی زۆر زیاترەوە بە دەم قاوە خواردنەوە و گفتوگۆی هێمنانەوە، لە ڕەهەندە جیاوازەکانی تۆپی پێیان دەڕوانی. ئەم کولتورە نوێیە بۆ هۆگان جێگەی سەرنج و ستایشکردنێکی زۆر بوو. هاوکات شانبەشانی تێگەیشتن و ئاشنابوونی بە کۆمەڵگای تۆپی پێی نەمساوی، ئەنجامەکانی هۆگانیش لە ڕاهێنەرایەتیکردنی تیپە جیاوزەکاندا باشتر و باشتر دەبوو. بە جۆرێک لە ئۆلۆمپیادی ساڵی ١٩١٢ لە ستۆکهۆڵم هەلبژاردەی نەمساوی بە ئەنجامی ٥ـ١ هەڵبژاردەی ئەڵمانیای تەفروتووناکرد.\nهەرچەندە هەڵبژاردەی نەمسا لە چارەکی کۆتایی پاڵەوانێتییەکەدا بە دەستی هۆڵەندا دەرکرا، بەڵام هوگۆ مێیسل متمانەی تەواوی بە هۆگان هەبوو، بۆیه گرێبەستەکەی بۆ درێژکردەوە تاکوو نەمسا بۆ ئۆڵۆمپیادی ١٩١٦ کە لە ئینگلتەرا دەکرا، ئامادە بکات. وەلێ ئەورووپا بە خێرایی کەوتە نێو هەوای شەڕی جەنگی جیهانی یەکەمەوە.\nهۆگان پێش ڕۆژێک لە ڕاگەیاندنی جەنگی جیهانی یەکەم، سەردانی کۆنسۆڵخانەی ئینگلیزی کرد، بۆئەوەی لە ئەگەری دروستبوونی جەنگ ئاگاداربێت و بتوانێت خێرا لەگەڵ خۆی و خانەوادەکەیدا بەگەڕێتەوە ئینگلتەرا. کەچی لە وەڵامدا، کۆنسۆڵخانەی ئینگلیزی ئەنجامدانی کارێکی وەهای بە پێویست نەزانی، بە بیانووی ئەوەی ئەگەری جەنگ بە هیچ شێوەیەک لە ئارادە نییە. لێ ڕۆژی دواتر هۆگان و خێزان و منداڵەکانی بە تۆمەتی سیخوڕی دەستگیرکران.\nجێمی هۆگان لە کاتی مەشقەکانیدا\nبەهەمەحاڵ، لە کۆتایدا خێزانەکەی بە یارمەتی کۆنسۆڵخانەی ئەمریکی دەگەڕێتەوە بۆ ئینگلتەرا، بەڵام هۆگان لە ڕۆژی دواتردا بە ڕێگاوە دەبێت بۆ کامپی سەربازی، کاتێك بارۆن دیستەی دەرچووی زانکۆی کامبرێج و سەرۆکی یانەی MTKی هەنگاری کەفالەتی دەکات، بە مەرجێک ببێتە ڕاهێنەری یانەکەی. لێرەوە هۆگان پەڕەیەکی تر لە مێژووی ڕاهێنەرایەتی خۆی دەنووسێتەوە و بیرۆکە و ئایدیا مۆدرێنەکانی لە وڵاتی هەنگاریا بڵاودەکاتەوە و کولتور و داب و نەریتییەکی نوێ بۆ وڵاتێکی دیکەی تازە پێگەیشتووی نێو دونیای تۆپی پێ دادەمەزرێنێت. لەوێ لەگەڵ یانەی MTKدا توانی بەخێرایی جێدەستی خۆی دیاری بکات و نازناوی خولی وڵاتەکە بۆ وەرزی ١٩١٦/١٧ بباتەوە.\nگەشتی هۆگان لە وڵاتی هەنگاریا لەگەڵ تەواوبوونی جەنگی جیهانی یەکەمدا، کۆتایی پێهات و گەڕایەوە بۆ لانکشەر تاکوو دوای چوار ساڵ چاوەڕوانی دووبارە چاوی بە خێزانەکەی بکەوێتەوە. هۆگان دوای ئەزموونێکی زۆر و کاروانێکی دووردرێژ لە دەرەوەی وڵاتی دایک، کە دەگەڕێتەوە لە کارگەیەکی جگەرە کار دەکات، بە هۆی کەم دەرامەتییەوە ناچار داوای یارمەتی لە یەکێتی تۆپی پێی ئینگلیزی دەکات، لێ فرێدریک ۆڵی سکرتێری یەکێتییەکە بە بیانووی ئەوەوە کە یارمەتی بە کەسانی خائین و ئەو کەسانە نادرێت کە بەشداری جەنگی جیهانیان نەکردووە و خەزمەتی بەریتانیای مەزنیان نەکردووە، داواکەی ڕەت دەکاتەوە.\nهۆگان بە ناچاری دیسانەوە جانتاکانی هەڵدەگەڕیتەوە و دوور لە وڵاتی دایک هەڵدێت بۆ باوەشی نیشتمانە لاوەکانی نێو دونیای تۆپی پێ و ئەمجارەیان سویسرا دەیگرێتە باوەش. لەوێ لەگەڵ چەند هاوڕێ ڕاهێنەرێکی ئینگلیـزدا لە یانەکانی ئەو وڵاتە دەستبەکار دەبێت. هاوکات ئەڵمانییەکان دوای ئەو دۆڕانە قورسەی بەرامبەر نەمسا تووشی هاتن لە ئۆلۆمپیادی ستۆکهۆڵمدا، چاوەکانیان هەر لەسەر هۆگان دەبێت و بە هەموو جۆرێک دەیانەوێت سوود لە تواناکانی وەربگرن. هەربۆیە یەکێتی تۆپی پێی وڵاتەکە هەلی کارکردنی بۆ دەڕەخسێنێت، تاکوو هۆگان وەکوو مامۆستایەک وانە بە ڕاهێنەر و یاریزانەکانی ئەڵمانیا بڵێتەوە و بیرۆکەکانی خۆی دەربارەی تاکنیک و مامەڵەکردن لەگەڵ تۆپدا، بۆ نێو دونیای تۆپی پێی ئەڵمانی بگوازێتەوە. لە کۆتاییدا کاریگەری هۆگان لە ئەڵمانیا دەبێتە هۆی دروسبوونی چەند ئەفسانەیەکی گەورەی مێژووی وڵاتەکە لەوانە: هیلموت شیون و ڕیچارد هۆفمان و هتد… ئەمە جگە لەوەی کە لە لاوانی تیپی یانەی درێسدنێردا لە ژێر دەستیدا توانیان، نازناوی جامی گلاولیگا سێکسۆنی و جامی پاڵەوانێتی ناوەڕاستی ئەڵمانیا ببنەوە.\nهەنگاریا لە نێو یاریگای مێژووی وێمبلیدا بۆیەکەمینجار ئینگلتەرا بەزەویدا دەدات و بە ٦ گۆڵ شكۆمەندی شاهانەی ئینگلزەکان دەشکێنێت.\nبە دڵنیاییەوە دەتوانین بڵێین، جێمی هۆگان بە گرنگترین کارەکتەرەکانی نێو دونیا تۆپی پێ دادەنرێت کە توانیویەتی کاریگەرییەکی تەواو بەرچاو و ڕاستەخۆی هەبێت لەسەر کولتور و شیوازی یارکردنی تۆپی پێ لە نێو گەلانی ئەورووپادا بە تایبەتی و لە جیهاندا بە گشتی. جێمی هۆگان بەشێوەیەک لە شێوەکان کە نوێنەرایەتی شێوازی یاریکردنی ئسکۆتلەندی دەکرد لەو سەردەمەدا، توانی گەلانی نێو دونیای تۆپی پێ لە گرنگی تەکنیک ئاگاداربکاتەوە. تۆپ بکات بە ئامانج و مەبەستی یاریزانان و ڕاهێنەران. ئەمە لەکاتێکدا پێشتر تۆپ تەنها بە کەرەستەیەکی خزمەت دادەنرا.\nهۆگان هەرچەندە لە وڵاتی خۆی وەکوو پەیامبەرێکی نەفرەت لێکراو تەماشاکرا، لێ لە دەرەوەی وڵاتەکەی و لە سەرانسەری ئەورووپادا ڕێز و ستایشێکی تایبەتی بۆ دانرا. ڕەنگە گەورەترین ددانپێدانان و ڕێزلێنان کە لە ژیانی وەرزشی خۆیدا وەریگرتبێت، چرکەساتەکانی ڕۆژی ٢٥/١١/١٩٥٣ بێت، کاتیك هەڵبژاردەی هەنگاریا لە نێو یاریگای وێمبلی لە لەندەن، بە سەرکردایەتی بۆشکاش هەڵبژاردی ئینگلتەرای بە ئەنجامی ٦ـ٣ داڕزاند، بەمەش ئینگلتەرا بۆ یەکەمین جار لە نێو یاریگای خۆیدا بە هەڵبژاردەیەکی دەرەوەی بریتانیا دۆڕا. لە دوای یارییەکە کاتێک هۆکاری ئەو بردنەوە گەورەیەیان لە گوستاڤ سێبێسی ڕاهێنەری هەنگاریا پرسی، لە وەڵامدا سێبێس وتی: “ ئێمە بەو شێوەیە یاریمان کرد کە جێمی هۆگان فێریکردین، کاتێک مێژووی ئێمە دەنووسرێتەوە، پێویستە ناوی ئەویش تیایدا بە ئاوی ئاڵتوون بنووسرێت.”\nكێن ئه‌وانه‌ی به ناوی “سته‌ملێكراوان”ـه‌وه ده‌دوێن؟ (١)\nزۆر ساده ئه‌ترسم\nکانونی یەکەم 14, 2016\nکانونی یەکەم 12, 2016


ماڵپەری فیردەوس | ئافرەتێک مردووە ئەمانەی لە داوی خۆی بەجێ ھێشتوون ، پیاو و وە خوشکی ڕاستەقینە و وە دوو برای زڕ " واتە دوو برا لە دایک " میرات چۆن دابەش دەکرێت ؟\nسەردێری پرسیار:ئافرەتێک مردووە ئەمانەی لە داوی خۆی بەجێ ھێشتوون ، پیاو و وە خوشکی ڕاستەقینە و وە دوو برای زڕ " واتە دوو برا لە دایک " میرات چۆن دابەش دەکرێت ؟\nبەرواری دانان :2018-10-04 کۆدی پرسیار:255\nپرسیار // ئافرەتێک مردووە ئەمانەی لە داوی خۆی بەجێ ھێشتوون ، پیاو و وە خوشکی ڕاستەقینە و وە دوو برای زڕ " واتە دوو برا لە دایک " میرات چۆن دابەش دەکرێت ؟\nوەلام // پیاوی ئافرەت نیوەی میرات دەبات چونکە مناڵی نییە ، خوای گەورە دەفەرمووێت : (( وَلَكُمْ نِصْفُ مَا تَرَكَ أَزْوَاجُكُمْ إِنْ لَمْ يَكُنْ لَهُنَّ وَلَدٌ .... الآية )) النساء / 12 .\nواتە : نیوەی ماڵ بۆ ئێوەیە ئەوەی خێزانتان بۆتان بەجێ دەھێلن ئەگەر مناڵیان نەبوو .....\nخوشکی ڕاستەقینە نیوەی میرات دەبات ، خوای گەورە دەفەرمووێت : (( إِنِ امْرُؤٌ هَلَكَ لَيْسَ لَهُ وَلَدٌ وَلَهُ أُخْتٌ فَلَهَا نِصْفُ مَا تَرَكَ )) النساء / 176 .\nواتە : ئەگەر کەسێک مرد ھیچ مناڵی نەبوو تەنھا خوشکێکی ھەبوو ئەوا نیوەی میراتەکە دەبات .\nدوو برای زڕ سێیەکی میرات دەبەن ، خوای گەورە دەفەرمووێت : (( وَإِنْ كَانَ رَجُلٌ يُورَثُ كَلَالَةً أَوِ امْرَأَةٌ وَلَهُ أَخٌ أَوْ أُخْتٌ فَلِكُلِّ وَاحِدٍ مِنْهُمَا السُّدُسُ فَإِنْ كَانُوا أَكْثَرَ مِنْ ذَلِكَ فَهُمْ شُرَكَاءُ فِي الثُّلُثِ ))النساء / 12 .\nواتە : خۆ ئەگەر پیاوێک یان ئافرەتێک مرد " باوک و باپیر و مناڵی نەبوو " بەلکو برایەک یان خوشکێکی دایکی ھەبوو ، چونکە ئەگەر خوشکی دایکی نەبن میراتەکەی جۆرێکی ترە ، ھەر یەکەیان شەش یەکی میراتەکەی بۆی ھەیە ، ئەگەر برا و خوشکە دایکییەکان زیاتر بوون لە یەک ھەموویان سێیەکی میرات دەبەن نێرینە و مێینە بە یەکسانی .\nپرسیار ئەوەیە ئەگەر پیاو نیوەی میرات ببات و وە خوشکی ڕاستەقینەش نیوەی میرات ببات ئەوا ھیچ نامێنێت بۆ دوو برای زڕ ، ئەم بابەتە پێی دەلێن عول .\nعول : ئەوەیە کە سەھەمەکان زیاترن لە ئەسلی بابەتەکە ، لەم حالەتە میرات دابەش دەکەیت بۆ ھەشت بەش ، لەم ھەشت بەشە سێی بۆ پیاو ، وە سێی بۆ خوشکی ڕاستەقینە ، وە دووی بۆ دوو برای زڕ .


نرخی کۆشکە خەیاڵاوییەکەی مایکڵ جاکسۆن دیاریکرا\nکۆشکە کلاسیکیەکەیگۆرانیبێژی ناسراوی پۆپ "مایکڵ جاکسۆن" لە زیادکردنێکی ئاشکرادا دەفرۆشرێت و پرۆسەکەش لە لاس ڤیگاس بەڕێوەدەچێت، بەرامبەر بە بڕی 9.5 ملیۆن دۆلاری ئەمریکی، کە دوا شوێنی نیشتەجێبوونی مایکڵ جاکسۆن بووە لە ساڵی 2007-2009.\nلەدوای مردنی "مایکڵ جاکسۆن" سەروەتێکی زۆری لەدوای خۆی جێهێشتووەو لە ئێستادا دوا جێگەی نیشتەجێبوونی کە کۆشکێکی گەورەیە لەشاری لاس ڤیگاس، مێژووی دروستکردنی دەگەڕێتەوە بۆ ساڵی 1950 و ڕووبەڕەکەی 2255 مەتر دووجایە، پێکهاتووە لە چەندین هۆڵ و ژووری گەورە و شێوەیەکی کلاسیکی هەیە و بەشێوەی کۆشکی سەرکردەکان دەچێت.\nلەم کۆشکەدا کەلوپەل و خشڵ و زێڕی سەرنجڕاکێش دەبینرێت، بەشێک لە کەلوپەلەکان لە ئاڵتون دروستکراون.\nمایکڵ جاکسۆن لەساڵی 1958 لەدایکبووە، میوزیک زان و سەماکار و گۆرانیبێژێکی ناسراوی جیهان بووە، بە پاشای پۆپ ناسراوە و جگە لەکاری هونەری بە چالاکی و کاری خێرخوازی ناوبانگی دەرکردووە، مایكڵ لە هاوسەرەکەی "دیبی ڕوو" خاوەنی کچێکە بەناوی پاریس کە خاوەن جوانیەکەی سەرنجڕاکێشە، جگە لە پاریس خاوەنی کچ و کوڕێکی ترە لە دایکێکی دیکە.\nمایکڵ یەکێکە لە کەسایەتیە ناودارەکانی مێژوو و لە ساڵی 2009 بە مردنێکی گوماناوی گیانی لەدەستدا، هەندێک لە توێژینەوە پزیشکییەکان دەڵێن دەرمانخوارد کراوە، بەڵام تائێستا بڕیاڕی کۆتایی هۆکاری مردنی مایکڵ یەکلایی نەبۆتەوە.\nئه‌م بابه‌ته 24129 جار خوێنراوه‌ته‌وه


ڕێككەوتنی یەكێتی و گۆڕان\nچەند ڕۆژێكە یەكێتی و گۆڕان چەند كۆبوونەوەیەكیان بۆ ڕێككەوتنێكی ستراتیژیی ئەندامداوە و ڕۆژی 8-5-2016 بە فەرمی ڕێككەوتنەكە واژۆ كرا و چەندین لێكدانەوەی جۆراو جۆری لەبارەوە كراوە و ئەگەری یەكگرتنەوەیان و وەستانەوەیان دژ بەو فراوانخوازییەی پارتی و بەیەك لیست بەشداریكردنیان لە هەڵبژاردنەكان و كۆمەڵێك بابەتی دیكە.\nبەبۆچوونی من هەرچەندە لایەنەكان لەنێولن خۆیاندا كۆك بن، هێندەی دیكە خەڵك دڵحۆشتر دەبێت ، بەڵام نەك وەك ئەوەی پارتی و یەكێتی لەڕابردوودا كردیان بۆ بەتاڵان بردنی سەروەت و سامانی خەڵك....جگە لەوەی ژیانێكی پڕ لە تەنگ و چەڵەمەیان بۆ خەڵك خولقاند.\nئێستا ئەو ڕێككەوتنەی یەكێتی و گۆڕان ، كە لێك نزیكبوونەوەیان ناو ناوە، كاتێك هەردوولا بە لیستێكی هاوبەش بەشدراری هەڵبژاردنەكان دەكەن، ئەوكات دەردەكەوێت كە ئایا ڕێككەوتنەكە بۆ خۆشگوزەرانی خەڵكە .... یان دیسان داڕنینی سامانی وڵاتە وەك ئەوەی پارتی و یەكێتی لەماوەی 22 ساڵی ڕابردوودا دەیان هەزار كەسیان لەو پێناوەدا بەكوشتدا. بۆچوونم وایە ئێستا جەلال تاڵەبانی ئاگاداریی ڕێككەوتنەكە نیە تەنیا ئەوەی وەك بنەماڵە ئاگادار بێت خودی هێرۆ ئیبراهیم ئەحمەدە، وەك چۆن لەپێشوودا ڕێككەوتنی یەكێتی و پارتی تەنیا مەسعود بارزانی وەك بنەماڵە ئاگاداریی بوو لەگەڵ كەسە نزیكەكانی خۆی ، كە لەناو یەكێتی دەنگی زۆری شازی تێدابوو، بەڵام لەناو پارتی تاك و تەرا نەبێت قسەیان لەو بارەیەوە دەكرد.\nئێستا با دوور نەڕۆین بگەڕێینەوە ئێستا ، چاوەڕێی كاردانەوەی پارتی بكەین و هەڵوێیستی بزلنین بۆ ئەوەی بڵێین ڕێككەوتنەكە بۆ چ مەبەستێكە؟\nچونكە پارتی لەڕاگەیاندندا قسەیەك دەكات و لەمێزی گفتوگۆكانیشی لەگەڵ یەكێتی قسەیەكی دیكە، بۆیە تەنیا چاوەڕوانییەكی نادیاری پێویستە.\nئەزموونی ڕابردووی لایەكان و ناساندنیان كارێكی ئاسانە بەوەی هەرچی لەڕابردوودا كردیانە ئێستا مێژووی گۆگڵ دەفتەری یادگارییەكان بۆمان دەگێڕنەوە و ڕأستەقینەمان بۆ دەردەخەن.\nبەڵام ئەوەی بزانین لەپاڵ قەیرانەكانی ئێستاماندا دۆخێك دروستكراوە بەحكومەتێكی مەنگۆلەوە بەستراوەتەوە، بەڵام پێویستی بە ئامرازێكی كاریگەر هەیە بۆ نەمانی ئەو حكومەتە مەنگۆلەو حكومەتێكی خزمەتگوزار، كە خەڵك ژیان و گیرفانی خۆش بێت، نەك وەك ئەوەی ئێستا ژیانێكی تاڵ و گیرفانی بەتاڵی خەڵك و زۆربەی قڕو كەمێكی پڕ بێت.


بەرێوە چوونی جێژنی نەتەوەیی نەورۆز لە بارەگای ناوەندی سازمانی خەبات ی كوردستان\nرۆژی شەممە رێكەوتی 29ی رەشەممەی 1394 بە ئامادەبوونی بەرێز كاك بابەشێخ حسێنی بەرێوەبەری گشتی لە بارەگای ناوەندی سازمانی خەبات ی كوردستان لە شاروچكەی تۆپزاوا (رزگاری) نزیك هەولێر رێورەسمی نەورۆز جێژنی نەتەوەیی گەلی كورد بەرێوە چوو.\nسەرەتای رێورەسمەكە بە دەقیقەیێك وێستان بۆ رۆحی پاكی شەهیدانی كوردستان دەستی پێكرد. پاشان داوا لە رێزدار كاك بابەشێخ حسێنی بەرێوەبەری گشتی سازمانی خەبات كرا پەیامی نەرۆزی خۆی پێش كەش بكات. بەرێز حسێنی لە ووتەكانیدا وێرای ئاماژە بە گرینگی پەیامی نەرۆز بۆ گەلی ستەمدیتووی كورد ، ووتی: گەلەكەمان سەرەرای هەموو بەربەستەكانی داسەپاو لە لایەن رژیمە ملهورەكان جێژنی نەورۆزی كردۆتە هێمای یەكبوون و پێكەوەژیان و لە هەمان كاتدا مەیدانی نەبەرد دژی سیاسیەتە دواكەوتووەكانی دسەلاتدارانی دیكتاتۆر.\nلە پەیامی نەورۆزی بەرێز كاك بابەشێخ حسێنی ئاماژە بە دۆخی ئێستای ناوچەكە و ئێران كرابوو و وێرای باس كردن لە دۆخی گەلانی ناوچەكە كە بەدەست شەر و ناخۆشیەوە دەناڵینن، تەمەنی دیكتاتۆریەت لە سەرانسەری جیهانی بە كورت زانی. كاك بابەشیخ جاریكی تر لەپەیامەكەی دا سپاس و پێزانینی خۆی بۆ هەموو هاوەڵاتیانی كورد لە كوردستانی ئێران بە هۆی تەحریمی شانۆی هەڵبژاردنەكاندا دووپات كردەوە و لەسەر چارەسەری نەمان و رووخانی دەسەڵاتی دیكتاتۆری ئاخوندی پێداگری كردەوە.\nبەرێز كاك بابەشێخ حسێنی لە بەشێكی تری ووتەكانیدا باسی لە پێگە و دەوری سازمانی خەبات كرد و وێرای هەموو بەربەست و كێشەكانی بەردەم سازمانی خەبات رەوتی گەشە و نفوزی كۆمەلایەتی سازمانی بە رەوتێكی خێرا و روو بە پێشەوە وەسف كرد و گەشبینی خۆی دەربری كە لە ساڵی داهاتو ئەو رەوتە خێرایی زیاتری پێ ببەخشرێ، ئەویش بە هۆی پشتیوانی زیاتری كۆمەڵانی خەڵكی كوردستان. بەرێزیان هەروەها ووتی: بە لەبەرچاو گرتنی هەموو فاكتەرەكان ئاسۆ لەبەردەم كورد زیاتر لەرابردوو روون و دیارە و ئێمە گەشبینین كە خەباتی چەندین ساڵەی گەلەكەمان دێتە بەرهەم و دەسەڵاتە دیكتاتۆرەكان ناتوانن لەسەر سەپاندنی حوكمی ناعادیلانەیان بەردەوام بن و ئومێد دەكەین بە خەباتی هەمەلایەنەی گەلانی ئێران و بە تایبەتی بوونی یەكریزیی لە ناو گەلەكەمان لەكوردستانی ئێران شاهیدی نەمانی ستەم و چەوسانەوەی ئاخوندانی ملهور و هاتنی سەردەمێكی نوێ و دامەزراندنی سیستەمی دیموكراسی لە ئێران و كوردستان بین.\nلە دوای ووتەكانی بەرێز كاك بابەشێخ حسێنی بەرێوەبەری گشتی سازمانی خەبات ی كوردستانی ئێران پەیامی هاوبەشی رێكخراوی ئافرەتانی خەبات و رێكخراوی لاوانی خەبات لە لایەن بەرێز خاتوو شیلان محەممەدی ئەندامی كومیتەی ناوەندی و ئەندامی دەستەی بەرێوەبەری رێكخراوی ئافرەتانی خەباتی كوردستان پێش كەش كرا. لە پاش پەیامی هاوبەشی ئافرەتان و لاوان پەیامی كومیتەی دەرەوەی سازمانی خەبات بە بۆنەی نەورۆز لە لایەن بەرێز كاك فوئادی جەعفەری ئەندامی جێگری كومیتەی ناوەندی پێش كەش كرا. لە برگەیێكی تر دا هەیئەتی ئاماەكاریی رێوەرەسمی نەورۆز وەك رێز و پێزانینیك بۆ هەموو رەنج و قوربانیەكانی بەرێز كاك بابەشێخ حوسێنی كە لە هەڕەتی لاویەتیەوە پەیوەستی ریزی شۆڕش و سازمانی خەبات بووە و چندین جار زۆر بە سەختی بریندار بووە و خاوەنی مێژوویێكی پڕسەروەری و شانازییە ، لەوحێكی رێزلێنانیان پێش كەش كرد. سەرەتا بەرێز خاتوو زینەب حوسێنی ئەندامی كومیتەی ناوەندی و بەرپرسی رێكخراوی ئافرەتان باسێكی لەسەر ژیان و كەسایەتی بەرێزكاك بابەشێخ كرد و لە پاشان لە لایەن خاتوو شیلان محەمەدییەوە لەوحی رێزلێنانەكە پێش كەش بە بەرێزیان كرا. لە درێژەی رێورەسمەكە چەند شیعر و گۆرانی بە بۆنەی جێژنی نەورۆز لە لایەن هاورێانی پێشمەرگە پێش كەش كرا و دواهەمین بڕگەی رێورەسمەكەش كردنەوەی ئاگری نەورۆز لە لایەن ئەندامانی رێكخراوی ئافرەتانی خەبات بوو.\nڕێکه‌وت: 2016-03-20 19:06:16


پەردە لەسەر پەیکەری عەولە سیس لادرا\nلەشاری سلێمانی پەیکەرێک بۆ کەسایەتیەکی شارەکە لەبەردەرکی سەرا دادەنرێت و بنەماڵەکەیشی ئاماژەبەوەدەکەن ھەر کەسایەتیەک خەباتی بۆ میللەتەکەی کردبێت مافی ئەوەی ھەیە رێزی لێ بگیرێت.\nئەمرۆ لەبەردەرکی سەرا لەسلێمانی، لەمەراسیمێکدا بەئامادەبوونی خاتوو ھێرۆ ئیبراھیم ئەحمەد و ژمارەیەک لەبەرپرسانی حکومەت و بنەماڵە و جەماوەرێکی زۆر، پەردە لەسەر پەیکەری شەھید (عەولە سیس) لادرا، کەلایەن پەکەر ساز "چێنەر نزار"ەوە بۆی دروستکراوە.\nلەوبارەیەوە "چێنەر نزار"ی پەیکەر ساز، بە SNNی راگەیاند: ماوەی دوو مانگە سەرقاڵی دروستکردنی پەیکەرێکم بۆ کەسایەتیەکی زۆر گرنگی شاری سلێمانی ئەویش عەبدول محێدین مەلا ئیبراھیم ناسراوە بە(عەولە سیس)، وتیشی: پەیکەرەکە بەماتریاڵی برۆنز دروستکراوەو بەرزیەکەی دوو مەترو ھەشتاو پێنج سانتیمەترە.\nوتیشی: عەولە سیس یەکێکە لەو کەسایەتیانەی شاری سلێمانییە کە لەساڵی ١٩٣٠دا داوای مافی چارەی خۆنوسینی بۆ کورد کردووە، لەھەمانکاتدا لەخۆپیشاندانەکەی ئەو ساڵەدا رۆڵی بەرچاوی گێڕاوەو توانیوێتی ئەو کوشتن و بڕینەی بەرامبەر خۆپیشاندەران دەکرا رابگیرێت.\nلای خۆشیەوە تۆفیق حەڵواچی وەکو بنەماڵەی عەولەسیس بە SNNی راگەیاند: سوپاسی خەڵکی سلێمانی دەکەم بەشداربوون مەراسیمەکەدا و شانازییە بۆ ھەموو خەڵکی شاری سلێمانی و میللەتی کورد کەسایەتیەکی وەکو عەولە سیسی ھەیە، ھەر کەسایەتیەکیش کە خەباتی بۆ میللەتەکەی کردبێت مافی ئەوەی ھەیە رێزی لێ بگیرێت.\nعەولا سیس کێیە؟\nعەبدول میرزا محێدینی مەلا ئیبراھیمی حاجی رەحیم ناسراوە بە "عەولە سیسی قارەمان" لەساڵی ١٩٠١ لەشاری سلێمانی لەگەڕەکی سەرشەقام لەدایکبووە، بنەماڵەکەیان یەکێک بووە لە بنەماڵە ناسراو و کۆنەکانی شار، کەلەگەڵ دروستبوونی شاردا ھاتوونەتە سلێمانی و بەکاری بازرگانییەوە خەریک بوون، لە خۆپیشاندانەکەی ٦ی ئەیلولی ساڵی ١٩٣٠ رۆڵی کاریگەری ھەبووەو ھەر لەخۆپیشاندانەکەدا بریندار دەبێت پاشان لە نەخۆشخانە لەھەمان رۆژدا شەھید دەبێت.\n10 مانگ پێشتر - Sep 13 2017 9:07PM\nدووەمین کۆنفرانسی تەندروستی نێودەوڵەتی بەڕِێوەچوو...\nبۆ بینینی مانگ تلسکۆبێک لەھەڵەبجە دانرا...\nنمایشی فاشنی براندێکی جیھانی لەسلێمانی بەرێوەچوو...\nپێنجوێنیەکان یادی ڕاپەڕینی قەزاکەیانکردەوە ...\nشاناز ئیبراھیم ئەحمەد: گرنگە ژنان خۆیان رێکبخەن ...\nفەریکە گوێزی ھەورامان دەکەوێتە بازاڕەوە...\nرێکخراوی ھۆزەکانی عێراق رێز لەقائیمقامی سلێمانی دەنێت...\nخاوەن پێداویستیەکی تایبەت گەنجان بۆ بینینی مۆندیال کۆدە...\nجێگرەوەی گەنم لەدەشتی شارەزور دەچێنرێت...\nبەوێنە: داوای راگرتنی کوشتی سەگەکان دەکرێت...\nنامەکانی بەغدا لەھەڵەبجە نمایشدەکرێن...\nئارام و ئارش کلیپێکی نوێیان بڵاوکردەوە ...\nھونەری چێشتلێنان بۆ تازە ھاوسەران دەکرێتە کتێب ...\nئیلیاس جۆڵا گۆرانییەکی نوێ بڵاودەکاتەوە ...\nپێشبڕکێیەک لە ھەرێمی کوردستان رادەگەیەنرێت.. ...\nئه‌ژده‌ر وه‌هبی به‌كێ ده‌ڵێت"خۆشم ئه‌وێی"...\nسێیەم دیداری ڕۆشنبیری لەسلێمانی ساز کرا...


ئایا حوكمی ڕیش تاشین چیە؟: ماڵپەڕی وەڵامەکان\nتاوانه‌كانئایا حوكمی ڕیش تاشین چیە؟\nحوكمى دانانى ڕیش بۆ پیاوان واجبە وە رشیش جیاكەرەوەیە لە نێوان پیاوان و ئافرەتاندا بۆ یە پێغەمبەرى خوا ﷺ نەهى كردووە پیاوان خۆیان بشوبهێنن بە ژنان و ژنانیش خۆیان بشوبهێنن بە پیاوان وەك دەفەرموێ: (جزو الشوارب وأرخوا اللحى خالفوا المجوس) رواه البخاري ومسلم.\nوعن ابن عمر قال قال رسول الله ﷺ: (خالفوا المشركين أوفروا اللحى وأصفوا الشوارب –وفي الرواية- أنهكوا الشوارب وأعفوا اللحى) متفق عليه.\nجا پێغەمبەرى خوا ﷺ بە كردەوەو بە فەرمان داواى لێكردوین ڕیشمان هەبێت وە نابێ دەستكارى بكەین وە هەندێ كەس حەدیسێكى هەڵبەستراو دەهێنن كە ئەمە دەقەكەیەتى: (كان يأخذ من لحيته من عرضها وطولها) رواة الترمذي وفي سنده عمر بن هارون وهو كذاب خبيث فالحديث غير صحيح وقال الألباني موضوع انظر الضعيفة رقم 288.\nماناكەى ئەوەیە هەڵبەستراوە كەگوایە پێغەمبەرى خوا ﷺ لە ڕیشى خۆى گرتبێ لە پانى و درێژى.\nئەم حەدیسەدەكەنە بەڵگە بۆ لێگرتنى وە ناوى دەنێن قەڵەمكردن جا تۆ دواى ئەوەى بۆت دەركەوت ئەو بەڵگەیەهەڵبەستراوە ئەو كاتە كارەكەیان بێ بەڵگەو ناڕەوایە.\nسزاى ئەو کەسە چیە کە بە درۆ خەو دەگێڕێتەوە و دەڵێ فڵانە خەونم دیوە و درۆش دەکات؟ حوکمی گێڕانەوەی نوكتە و چیرۆک و قسەی هەڵبەستراو چیە؟ حیكمەتى حەرامبوونى ئاڵتون بۆ پیاوان حوكمی بوختیانكردن ـ واتە : ( القذف ) ـ بۆ كەسێك بەوەی كە داوێن پیسی یان نێربازی لەگەڵدا كراوە چیە ؟ کەسێک بە هۆى قورسی ژیان و مەسروفى خێزان خۆى بکوژێت ئایا بە هەتا هەتایی لە ئاگردا دەبێت؟\nسەردان: ٥,١٦٨ بەش: تاوانه‌كان\nپرسیاری دواترئایا لەشەرعى ئیسلامدا هەیە منداڵ بترسێت ودوای ترسی دەربكەیت لە كاتی مەغریبدا؟پرسیاری پێشترئایا خواى گەورە لەبەر خاترى محمد صلى الله علیه وسلم دنیاى دروست كردوە؟


ئاو دە ئاشی نەیار کردن بە تێکدانی زمانی نەتەوەیی خۆ – فەرهەنگ و مێژووی کاوە\nئەو وێنە‌یەم لەسەر لاپەڕەی گرووپی (کرماشان دیار خوەش نیشان) لە فەیسبووک کەوتە بەرچاو، ئەو وێنەیە هاوارێک دەردەبڕێ لەدەستی ئەوانەی بەنەزانین خەریکن زمانەکەمان وردەوردە لەناوەرۆکی خۆی بەتاڵ دەکەن. ئەوە هاواری بەئازاری کوردێکە، کە دەیەوێ خۆی بێ، بەناو و پێناسە و زمانی نەتەوەیی خۆیەوە. ئەو بێزارە لەو بیرە تەسکەی خزاندنی زمانی بێگانە بۆ ناو زمانە کۆن و ڕەسەنە دێرینەکەمان. وەک لە لاپەڕەکەماندا لەسەر زمانی کوردی باسم کردووە، نیزیک بە ٩٥٠٠ساڵ ڕابردووی ئاخافتنمان پێی هەیە و زمان هیندو ئوڕووپایی لەخاکی کوردستان و لەزمانی نەتەەکەمان ڕا پەرەی ئەستاندfarhangumejuikawa.comووە. بەوپێیە زمانی کوردی دەکرێ بە دایکی زمانەهیندوئوڕووپایییەکانی ناوچەکەشمان بە فارسی وئەفغانی و هیندیش بزانین. من فەرهەنگنووسێکم دەوری ٢٠ ساڵان لەسەر وشەی کوردی و فارسی کارم کردووە. بەرهەمی کارم فەرهەنگێکی دوو زمانەیە کە دەوری ٩٥٠٠٠ وشە و دەستەواژەی فارسیی بە ماناکوردییەکانییەوە تێدا گۆنجاوە. پێشتر باسی ئەو فەرهەنگەم بۆ کردوون و زیاتر لەسەری ناڕۆم، بەڵام لەونووسینەم ڕا گەیشتمە ئەو شانازییەی کە زمانەدایکییەکە لە زمانانی دەوروبەری خۆی لەبواری وشەی ڕەسەن و خاوێنی و دەوڵەمەندی (زمانی عەرەبیی لێ دەرکەین کە من زۆری لێ نازانم و بەپێی سروشتی بڵاوبوونەوەی و خزمەت پێ کرانی لەلایەن وڵاتان و گەلانی موسوڵمانەوە دەبێ زۆر دەوڵەمەند بێ) لە هەموو زمانەکانی دیکە لەپێشترە. بەداخەوە ئێستا توانای چاپکردنی ئەو بەرهەمە بەنرخەم نییە، بەڵام ئەگەر تەنانەت چاو لە چاپی یەکەمیشی بکەن (کە نیزیک بە ٦٠٠ لاپەڕە لەوەی ئێشتام کەمترە)، ئەوجار تێدەگەن کە هەر بە وشە ڕەسەنەکانی خۆمان بێجگە لە هێندێک وشەی نوێی زانستی و تەکنیکی (وەک ناوی دەرمان و پزیشکی و ئامێری وەک مەکینە و کامپیۆتێر و…) بۆ هیچ باسێک دانامێنین. ئەوەندەی بەو نووسینەم تێیگەیشتووم، تەنانەت وشەی دەکارکراوی زمانی کوردی کە لەزمانی بێگانەوە تێی خزابن، ئەگەر زۆر بەپارێزەوەش هەڵی سەنگێنین، ناگەنە لە سەدا پێنجی. ئەو ڕێژە تێکەڵاوییەش لە ئی هەموو زمانەکانی ئەوڕۆ و تەنانەت لە زمانی عەرەبیش کەمترە. جارێک ڕادیۆیەکی فارسی لە ئوستەرالیا وتووێژێکی لەگەڵدا کردم، لەسەر ئەوەی کە ئایا زمانی کوردی زمانێکی سەربەخۆیە یا زاراوەیەکە لەفارسی، وەڵامم دانەوە ئێوە ناتوانن یێک لاپەڕەی A4 بەفارسی بنووسن کە کەمتر لە ٤٠وشەی عەرەبیی تێدابێ، بەڵام من ٤٠ لاپەڕە‌ی A4 تان بەکوردی بۆ دەنووسم کە بەهەموویەوە کەمتر لە ٤٠ وشەی بێگانەی تێدابێ.\nئەوەی جێگای داخە ئەوڕۆ من دەبینم، زۆر کەس بەشانازییەوە وشەی نامۆی فارسیی تەنانەت لەعەرەبی وەرگیراویش تێکەڵی کوردییەکەیان دەکەن و ئاخافتنەکانیان بە زمانی دایکی تەنانەت وە ئی بێگانەیەک دەچی کە کوردییەکی شەق‌وشڕ فێربووبێ. بە پوور دەڵێن(ئەممە یا خالە)، بە برای دایکیان دەڵێن(دایی)، بەدایکیان دەڵێن (مەمان و مامان) و…. کە ڕەخنەشیان لێ دەگیرێ دەڵێن ئاخرن ئەگەر وا قسە نەکەین پێمان دەڵێن دواکەوتوو، لێرەدا جێگای خۆیەتی وەڵامیان بدرێتەوە: دەک سندانتان لەسەری دا بۆ پێشکەوتنتان!\n2 شه‌م ئاب 22 , 2016


بەوێنە..هاووڵاتییەك لە ڕووباری كەویێ خنكا – تۆڕی میدیایی خەڵک\n2019/08/09 - 5:28 PM\nبەڕێوەبەرایەتی پۆلیسی ڕاپەڕین ڕایدەگەیەنێت، لە قەڵادزێ هاوڵاتیەك لە ئاودا خنكا.\nبەڕێوەبەرایەتی پۆلیسی ڕاپەڕین لە ڕاگەیەندراوێكدا ئاماژە بۆ ئەوە دەكات، دوانیوەڕۆی ئەمڕۆ هەینی كاتژمێر 3:45 خولەك هاوڵاتیەك بەناوی (ع. ح. و) لەدایكبووی ساڵی 1976 پیشەی پۆلیس لە پاسەوانی سنوور، دانیشتووی قەڵادزێی گەڕەكی ڕاپەڕین لە ڕووباری كەویێ خنكا.\nپۆلیس ئاشكرایدەكات، بە وتەی هاوسەری كۆچكردوو، ناوبراو بەمەبەستی گەشتوگوزار چونەتە گوندی كەویێ قەراخ ئاوەكە و چەند جارێكیش داوای لێكردووە نەچێتە ناو ئاوەكە.\nڕوونیشیدەكاتەوە، پاش گەیاندنی تەرمەكەی بۆ نەخۆشخانەی گشتی قەڵادزێ و توێكاری بۆ لاشەكەی ڕادەستی كەسوكاری كرایەوە و مەلەفی لێكۆڵینەوە بۆ ڕووداوەكە كراوەتەوە و لێكۆڵینەوەش بەردەوامە.\nبەڕێوەبەرایەتی پۆلیسی ڕاپەڕینخنكانهەرێمی كوردستان


له‌لایه‌ن: مونا ڕزگار - به‌روار: 2021-05-10-21:00:00 - کۆدی بابەت: 5262\nکورتاج چییە و چ کاتێک دەکرێت؟\nکورتاج کردن بۆ خانمان دەکرێت کاتی لەبارچوونی منداڵ یاخود چارەسەری هەندێک حاڵەتی تایبەت.\nکورتاج کردن و فراوان بوون (Dilation and curettage) بە واتای فراوانبوون و هێنانە دەرەوەی نموونەیەکی ناو منداڵدانە لە دەستەواژەی گشتیدا ئەمە ناو دەبرێت بە کورتاج، ئەم پڕۆسەیە بەکاردێت بۆ هێنانە دەری نموونەیەک لە ناو منداڵدان، پزیشکان کورتاج بۆ دیاریکردن و چارەسەری هەندێک نەخۆشی ناو منداڵدان ئەنجام دەدەن.\nبۆ نموونە بۆ دیاریکردنی هۆکار و چارەسەری خوێنبەربوونی توند، هەروەها بەکاردێت بۆ پاککردنەوەی منداڵدان دوای منداڵ لەبارچوون.\nلە پڕۆسەی کورتاجدا پزیشک سوود لە ئامێری بچوک یان دەرمان وەردەگرێت بۆ کردنەوە و فراوانکردنی ملی منداڵدان و دواتر بە بەکارهێنانی ئامێرێکی نەشتەرگەری بەناوی (curette) نموونەکە لەناو منداڵداندا دەردەهێنێت، ئەمە نووکێکی تیژی هەیە و کاری هەڵمژین و دەرهێنان ئەنجام دەدات.\nبۆچی پڕۆسەی کورتاج کردن ئەنجام دەدرێت؟\nکورتاج بەکاردێت بۆ دیاریکردن و چارەسەرکردنی نەخۆشییەکانی منداڵدان.\nدیاریکردنی نەخۆشی منداڵدان بە کورتاجکردن\nلەوانەیە پزشک سوود ببینێت لە جۆرێک لە کورتاج کە ناو دەبرێت بە (endometrial sampling) ئەم جۆرەی کورتاج کاتێک ئەنجام دەدرێت کە ئەم حاڵەتانەی خوارەوەت هەبێت:\n١- خوێنبەربوونی نائاسایی لە منداڵدانەوە.\n٢- خوێنبەربوونی دوای تەمەنی نائومێدی.\n٣- دۆزینەوەی خانە نائاساییەکانی دیواری منداڵدان لە کاتی پشکنین بۆ شێرپەنجەی منداڵدان.\nبۆ پشکنینەکە پزیشک نموونەیەکی باشی وەرگرتووە لە منداڵدانی دایکەکە و دەینێرێت بۆ تاقیگە بۆ پشکنین، کە ئەم پشکنینە بۆ بەدواداچوونی ئەم حاڵەتانەی خوارەوە ئەنجام دەدرێت.\n١- (endometrial hyperplasia)\nبارودۆخێکە کە پێش شێرپەنجەکە ڕوودەدات، بەهۆی ئەوەوە پەردەی ناوەوە زۆر ئەستوور دەبێت.\n٢- زیادبوونی خانەکان لەناوچەی دیواری منداڵداندا\n٣- شێرپەنجەی منداڵدان\nچارەسەری نەخۆشییەکان بە کورتاج کردن\nئەگەر کورتاج بۆ چارەسەرکردن بەکار هات، پزیشک بەشە زیادەکانی ناوەوەی منداڵدان دەردەهێنێت و هەڵبەتە ئەمانە نموونەیەکی بچوک نییە وەک ئەوەی بۆ پشکنین وەردەگیرا، کورتاج کردن بۆ چارەسەر لەمانەی خوارەوەدا بەکاردێت:\n١- هێنانەدەرەوەی پارچەی منداڵ کە دوای لەبارچوونی منداڵ جێماوە لە منداڵداندا کە بۆ ئەوەی منداڵدان تووشی هەوکردن یان خوێن بەربوون نەبێت دەردەهێنرێت.\n٢- لابردنی سکپڕی لە دەرەوەی منداڵداندا، کە ئەم حاڵەتە وەک وەرەمێک دەست نیشان دەکرێت نەک سکپڕی چونکە منداڵەکە لەناو منداڵدانی دایکدا نییە.\n٣- چارەسەرکردنی خوێنبەربوونی زۆری دوای منداڵبوون، کە تێیدا ئەو بەشە جێماوەی وێڵاش دەردەهێنرێت کە لە منداڵداندا جێماوە.\n٤- لابردنی خانە زیادەکانی دیواری منداڵدان یان ملی منداڵدان کە بە ئاسایی پاک و خانەی شێرپەنجەیی نین.\nکورتاج کردن دەکرێت بە شێوەیەکی تر ئەنجام بدرێت بەناوی (hysteroscopy) کە بەو شێوەیە ئەنجام دەدرێت ئامێرێکی باریک لەگەڵ دوربینێک و لایتێک دەکرێنە ناو دامێنەوە و لەڕێگەی ملی منداڵدانەوە دەچنە ناوەوەی منداڵدان.\nبەم شێوەیە پزیشک دەتوانێت ناوەوەی منداڵدان لەسەر کۆمپیتەرێک ببینێت و ئەو خاڵانەی کە نائاسایین بەدواداچوونی بۆ بکات، خانە زیادەکانی دیواری منداڵدان ئاشکرا بکات و ئەگەر پێویستی کرد نموونەی لێ وەربگرێت، بەم ڕێگایە خانە زیادەکانی دیواری منداڵدان لاببرێت.\nکاریگەرییە خراپەکانی کورتاج کردن\nکورتاج کردن بە گشتی زۆر بێ زیانە و بە دەگمەن کاریگەری خراپی دەبێت، ئەوانیش ئەمانەن:\n١- کونبوونی منداڵدان\nئەمە کاتێک ڕوودەدات کە ئەو ئامێرەی کاتی کورتاج کردن کونێک بکاتە ناو دیواری منداڵدان و زیانی پێ بگەیەنێت، ئەمە بە گشتی لەو خانمانەدا ڕوودەدات کە تازەکی دووگیان بووە یاخود بە تازەیی کەوتونەتە تەمەنی نائومێدییەوە.\nزۆرینەی ئەم کونانە زوو خۆیان چاک دەبنەوە، بەهەرحاڵ ئەگەر دەمار یان ئەندامەکانی تری ناوەوە زیانیان بەرکەوێت، بۆ چارەسەری ئەم کێشەیە پڕۆسەیەکی تری کورتاج کردن پێویست دەکات.\n٢- زیان گەیشتن بە ملی منداڵدان\nئەگەر کاتی کورتاج کردن ملی منداڵدان زیانی بەرکەوێت، پزیشک بە فشار خستنە سەر یان دەرمان هەوڵ دەدات کە خوێنبەربوونەکە بوەستێنێت، یاخود برینەکە بە تەقەڵ دەدورێتەوە.\n٣- دروستبوونی برین لە دیواری منداڵداندا\nبە دەگمەن پڕۆسەی کورتاج کردن دەبێتە هۆی برینداربوونی دیواری منداڵدان، کە ناو دەبرێت بە (Asherman's syndrome) ئەمە زۆر جار کاتێک ڕوودەدات کە کورتاج کردنەکە دوای منداڵ لەبارچوون یان منداڵبوون بێت.\n(Asherman's syndrome) دەبێتە هۆی تێکچوونی سوڕی مانگانە یان سوڕی مانگانەی ترسناک و ئازاربەخش و تەنانەت ئەگەری هەیە ببێتە هۆی منداڵ لەبارچوون و نەزۆکیش.\nدوای کورتاج کردن ئەگەری هەوکردن بوونی هەیە بەڵام بە دەگمەن.\nلەکاتی بینینی هەر یەکە لەم نیشانانە دوای کورتاج کردن خێرا سەردانی پزیشک بکەن.\n١- خوێنبەربوونێکی زۆر کە پێویست دەکات بەردەوام سانتی بگۆڕیت.\n٣- ئازار و تەشەنوجی ماسولکەکان کە زیاتر لە٤٨ کاتژمێر دەخایەنێت\n٤- لینجاوی بۆن ناخۆش لە دامێنەوە\n٥- ئازارێک لەجیاتی باشتربوون زیاتر دەبێت\nبابه‌ته په‌یوه‌ندیداره‌كان به : کورتاج - curettage


دوای نیوەڕۆی ئەمڕۆ چوار شەممە هەوڵی تیرۆركردنی لە بەردەم ماڵەكەی لە بەرلینی پایتەختی ئەڵمانیا لەلایەن سێكەسەوە هەوڵی تیرۆر كردنی مەكی ئامێدی درا كە خەڵكی سنوری دهۆكە و لە ئەڵمانیا نیشتەجێییە.\nپەڕەی تەڤدا پرێس كە ئەو چالاكوانە بەشێوەی لایڤ وتاری تێدا بڵاو دەكاتەوە رایگەیاند، لە دوو كاتژمێردا سێ جار هەوڵیان داوە، بەڵام دوای هەستپێكردنی لە لایەن خێزانی مەكی ئامێدی یەوە، بەر لەوەی زیان بگەیەنن، پۆلیس ئاگاداركراوەتەوە و تا ئێستاش سێ تیمی ئەمنی ئەڵمانی خەریكی كۆكردنەوەی زانیاری و لێكوڵینەوەی دۆسیەكە.\nبە گوێرەی زانیارەیكانی پەڕی تەڤدا توانراوە وێنەی هەرسێ كەسەكە لە كامێرای چاودێری ماڵی مەكی ئامێدی تۆماربكرێت و لە لایەن پۆلیسەوە كۆپی لێ براوە.\nلە بارەی وردەكاریەانی ئەو هەوڵەوە ئاماژە بەوە كراوە "لە ڤیدیۆكە یەكەمجار كەسێكی بیانی دەردەكەوێت لە بەردەم ماڵی مەكی ئامێدی چاودێری حەوشەكەی دەكات و دوایی وەك تیم دێنە بەردەم ماڵەكە و زەنگی ماڵەكەی لێدەدەن وبە بیانووی پۆست قسە لەگەڵ كۆڕەكەی مەكی ئامێدی دەكەن، داوای بینینی باوكی دەكەن، بەڵام كوڕەكەی تا دەگەرێتەوە ژوورەوە باندەكە رادەكەن و دواتریش پۆلیس دەگەنە شوێنی رووداوەكە".\nمەكی یەعقوب ئامێدی، چالاكوانێكی سیاسی یە، و نزیكەی 20 ساڵە لە ئەڵمانیا نشتەجێیە، لە ڕێَی تۆڕە كۆمەڵایەتیەكانەوە زانیاری و رەخنەی توند لە هێزە دەسەڵاتدارەكانی هەرێمی كوردستان و ناوچەی بادینان دەگرێت.\n2244 جار بینراوە


بەریتانیا ئاسانج ڕادەستی ئەمریكا ناكات – تۆڕی میدیایی خەڵک\n2021/01/04 - 9:37 PM\nدادگایەكی لەندەن داواكاری ئەمریكای بۆ ڕادەستكردنی دامەزرێنەری ماڵپەڕی ویكلیكس ڕەتكردەوە و لەدانیشتنی دادگادا ڕاگەیەنرا، كە مەترسی هەیە جولیان ئاسانج دامەزرێنەری ماڵپەڕەكە بەهۆی ناجێگیری باری دەروونییەوە لە گرتوخانەكانی ئەمریكا خۆی بكوژێت.\nدادوەر ڤانێسا باراتسەر ڕایگەیاند، ئەگەری ئەوە زۆرە جولیان ئاسانج هەوڵی خۆكوشتن بدات و بەهۆی ئەوەی لە ئەمریكا دەخرێتە گرتووخانەیەكەوە كە ڕەچاوی ڕێوشوێنی ئیداری تایبەت دەكرێت، بە تایبەت بەهۆی دوژمنایەتی كۆمەڵەی هەواڵگری “دووچاری مەترسییەكی جددی دەبێتەوە”.\nدوا بە دوای بڕیارەكەی دادگا لایەنگرانی ئاسانج بەمەبەستی دەربڕینی خۆشحاڵییان بە بڕیارەكە لە بەردەم دادگا گردبوونەوەیان ئەنجامدا.\nماڵپەڕی ویكلیكس لە ساڵی 2010دا هەزاران بەڵگەنامەی نهێنی سەربازی و حكومی ئەمریكای بڵاوكردەوە و بەو هۆیەوە واشنتۆن داوای كردووە لە سەر خاكی ئەو وڵاتە دادگایی بكرێت، چونكە مەترسی بۆ سەر گیانی دەیان كەس دروست كردووە.


📊 مقالات 373,902 | عکس ها 58,911 | کتاب PDF 10,947 | فایل های مرتبط 42,185 | 📼 Video 167 | 🗄 منابع 14,532 |\n◄ نتیجه: Found 16, page 1 of 2 Items per page: 🗐 1 🗐 5 🗐 10\n📝 ئەنجومەنی خانمان: فەتواکەی یەکێتی زانایان پێشێلکردنی کەرامەتی ژن و پیاوە | 🏷 گروه: اسناد | زبان مقاله: 🏳 کوردیی ناوەڕاست | 👁🗨\nئەنجومەنی خانمان: فەتواکەی یەکێتی زانایان پێشێلکردنی کەرامەتی ژن و پیاوە\nپەیامێک لە ئەنجومەنی باڵای کاروباری خانمانەوە\nبەداخەوە لە چەند رۆژی رابردووداو هاوکات لەگەڵ هەڵمەتی نیشتمانی بەرەنگاربوونەوەی توندوتیژی دژی ئافرتان، ئەنجومەنی باڵای فەتوای مەکتەبی سکرتاریەتی یەکێتی زانایانی ئیسلامی کوردستان، لە نووسراوی ژمارە 144 کە لە 4/12/2019 دەرچووە، بەبێ رەچاوکردنی رۆل و پێگەو مافەکانی ئافرەتان، چەند فەتوایەکی بڵاوکردۆتەوە دەربارەی کاری شوفێرانی تاکسی و ئافرەتان.\nلێرەوە رایدەگەیەنین کە وروژاندنی ئەم بابەتانە خزمەت بە ئاشتەوایی و هاوژیانی و یەکسانی و مافەکانی مرۆڤ ناگەیەن\nێت، ئەم فەتوایە پێشێلکردنی کەرامەتی ژن و پیاوە، بە تایبەتی برایانی شۆفێری تەکسی..\nهەروەها پێشێلکردنیشە بۆ کاری دامودەزگە فەرمی و یاساییەکان و لەگەڵ بنەماکانی یەکسانی جێندەری یەکناگرێتەوە،\nکە یەکێکە لە هێڵە گشتییەکانی کارنامەی کابینەی نۆی حکومەتی هەرێمی کوردستان..\nپێویستە لێژنەی باڵای فەتوا هەستیارانەتر مامڵە لەگەڵ ئەم بابەتە کۆمەڵایەتی و هەستیارانەدا بکات..\nهیوادارین یەکێتی زانایانی ئیسلامی کوردستان، رۆل و پێگەی خۆی بۆ هاوژیانی و ئاشتەوایی کۆمەڵایەتی و یەکسانی تەرخان بکات و لە وروژاندنی ئەم جۆرە بابەتانە خۆی بەدووربگرێت.\n📅 Publication date: 06-12-2019\n➕ این رکورد از طرف Dec 7 2019 12:13PM برای (بەناز جۆڵا) وارد شده است\n👌 این مقاله توسط (مانو بەرزنجی) در Dec 8 2019 12:10AM\n✍ این آیتم در آخرین بار در Dec 8 2019 12:10AM برای (مانو بەرزنجی) بروز شد\n👁 این آیتم 71 بار مشاهده شده است\n📝 بەیاننامەی یەکێتی زانایان دەربارەی تەقینەوەکەی مزگەوتی بەهەشت | 🏷 گروه: اسناد | زبان مقاله: 🏳 کوردیی ناوەڕاست | 👁🗨\n 📡 | 🏳 کوردیی ناوەڕاست | ماڵپەڕی یەکێتی زانایانی کوردستان\n✨ کیفیت مورد: 85% ✔\n➕ این رکورد از طرف Jun 21 2017 4:55PM برای (ئەڤین ئیبراهیم فەتاح) وارد شده است\n✍ این آیتم در آخرین بار در Jun 21 2017 5:03PM برای (بەڕێوەبەری سیستم) بروز شد\n👁 این آیتم 4,128 بار مشاهده شده است\n📝 پەیامی مەسعود بارزانی بۆ شەشەمین کۆنگرەی یەکێتیی زانایانی ئایینی | 🏷 گروه: اسناد | زبان مقاله: 🏳 کوردیی ناوەڕاست | 👁🗨\n📅 Publication date: 24-07-2018\n➕ این رکورد از طرف Jul 24 2018 3:59PM برای (هاوڕێ باخەوان) وارد شده است\n👌 این مقاله توسط (هاوڕێ باخەوان) در Jul 24 2018 8:47PM\n✍ این آیتم در آخرین بار در Jul 24 2018 8:47PM برای (هاوڕێ باخەوان) بروز شد\n👁 این آیتم 791 بار مشاهده شده است\n📝 یەکێتی زانایان داوا دەکات ئەنجامدەرانی تیرۆرکردنی مەلاکەی هەولێر بدرێنە دادگا | 🏷 گروه: اسناد | زبان مقاله: 🏳 کوردیی ناوەڕاست | 👁🗨\nیەکێتی زانایان داوا دەکات ئەنجامدەرانی تیرۆرکردنی مەلاکەی هەولێر بدرێنە دادگا\nدرەنگانی شەوی رابردوو 22/23-11-2016 کەسانێکی نەناسراو هەڵیانکوتاوەتە سەر ماڵی زانایی ئایینی دکتۆر وشیار ئیسماعیل پێشنوێژو وتارخوێن لە مزگەوتی عومەر بندیانی گەڕەکی شادی شاری هەولێر، بە گولە تیرۆریان کردووە.\nئێمە لە یەکێتی زانایانی ئایینی ئیسلامی کوردستانەوە بە تووندی ئیدانەی ئه و کارە ترسنۆکه و تیرۆریستییە دەکەین، پێویستە هەرچی زوو ئەنجامدەرانی ئه و کارە بدۆزرێنەوه و بدرێنە دادگا.\nدکتۆر وشیار وەک مامۆستایەکی ئایینی و وتاربێژێکی کارا رۆڵێکی ئیجابی گەورەی لە گۆڕەپانەکە هەبوو، هەمیشە قسەکانی لە بواری پەروەردەی پێگەیاندن چڕ دەکردنەوە، هەروەها دەنگێکی دلێرو بەرزیش لە دژی فیکری تووندڕەوی و هەڕەشەی تیرۆریستان، بۆیە بە شەهیدکردنی، وێڕای ئەوەی چووە کاروانی شەهیدانی مزگەوت و مینبەر، لە هەمان کاتدا خەسارەتێکی گەورەی نیشتیمانی و مرۆیی و کۆمەڵایەتیش بوو، چونکە رۆژگاری پڕ لە گێژاوی ئەمڕۆ پێویستی به و دەنگە هێمن و بنیاتنەرانە هەیە، بەمەش تیرۆرکردنی دکتۆر وشیار تەنها لە دژی خانەوادەکەی نەبوو، بەڵکو دژی دەنگی مینبەرو مزگەوت و خەڵکی کوردستان بە گشتی و هەولێر بەتایبەتی بوو.\nلێرەوە داوا لە دام و دەزگا ئەمنیەکانی حکومەتی هەرێم دەکەین بە زووترین کات تاوانباران بدۆزرێنەوەو، پیشانی هەموو دونیای بدەن کە تاوانباران هەر کێ بن و لە هەر کوێیەک بن دەبێ بە سزای خۆیان بگەن، بە پێچەوانەوە گەورەترین نیگەرانی لە ناخی خەڵک و هاوڵاتیان دروست دەکات، ئەمەش دەرەنجامێکی گەورەی بێ متمانەیی دروست دەکات، کە بە زیانی هەموو خەڵکی کوردستان دەگەڕێتەوە، بەتایبەتی تیرۆرکردنی زانایانی مێزەر سپی مەترسی و پێشینەیەکی زۆر خەتەرناکه و هەڕەشەکی گەوره و راستەوخۆیە بۆ سەر برایەتی و تەبایی و پێکەوەژیان و ئاشتی کۆمەڵایەتی.\n📅 Publication date: 23-11-2016\n➕ این رکورد از طرف Nov 23 2016 11:13AM برای (هاوڕێ باخەوان) وارد شده است\n✍ این آیتم در آخرین بار در Nov 23 2016 11:14AM برای (هاوڕێ باخەوان) بروز شد\n👁 این آیتم 4,529 بار مشاهده شده است\n1. 👁 23-11-2016\n📝 یەکێتی زانایان داوا دەکات مووچەی زانایانی ئاینی دابەش بکرێت | 🏷 گروه: اسناد | زبان مقاله: 🏳 کوردیی ناوەڕاست | 👁🗨\nیەکێتی زانایان داوا دەکات مووچەی زانایانی ئاینی دابەش بکرێت\nهەموومان دەزانین ئێستا کوردستان بە چ قۆناغێکی سەختدا تێپەڕ دەبێت بەتایبەتی لەو قەیرانە ئابوورییەی هاتۆتە پێشەوە، کە ئەرکی هەموو لایەکی گرانتر کوردووە بۆ ئەوەی بە حکومەت و خەڵکەوە رۆڵی خۆمان بگێڕین، لە پێدانی مووچەی فەرمانبەران و ئاوڕدانەوە لە کەسانی کەم دەرامەت و کرێچی و ئەوانەی بژێوی ژیانیان لەسەر مووچەی مانگانەیە.\nوەک دیارە زانایانی ئاینی هەرێمی کوردستان جگە لە مووچەی وەزارەتی ئەوقاف دەرفەتی هیچ کاری تریان نەبووە، ئێستاش بە حاڵەتێکی دژوارو ناخۆش تێپەڕ دەبن، بۆیە وێڕای ئەوەی جێگای دەستخۆشیلێکردنن کە وتارەکانیان هەمووی ژیاندنەوەی ئومێدو هیوایە، بەوەی هاوڵاتیانی کوردستان تووشی بێ ئومێدی نەبن، لە هەمان کاتدا داوا لە حکومەتی هەرێمی کوردستان دەکەین بە جدی ئاوڕ لە مووچەی مامۆستایانی ئاینی بداتەوەو، هەموو هەوڵێک بەکار بێنن تا زووە مووچەکەیان بۆ سەرف بکرێت.\n📅 Publication date: 21-01-2016\n➕ این رکورد از طرف Jan 21 2016 2:55PM برای (هاوڕێ باخەوان) وارد شده است\n✍ این آیتم در آخرین بار در Jan 21 2016 2:58PM برای (هاوڕێ باخەوان) بروز شد\n👁 این آیتم 5,491 بار مشاهده شده است\n1. 👁 21-01-2016\n📝 یەکێتی زانایان داوای هێورکردنەوەی دۆخی هەرێمی کوردستان دەکات | 🏷 گروه: اسناد | زبان مقاله: 🏳 کوردیی ناوەڕاست | 👁🗨\nیەکێتی زانایان داوای هێورکردنەوەی دۆخی هەرێمی کوردستان دەکات\n(ۆتَعَاۆنُوا عَڵی الْبِرِّ ۆالتَّقْۆی ۆڵا تَعَاۆنُوا عَڵی الْإِپْمِ ۆالْعُدْۆانِ)\nمامۆستایانی ئایینی بەڕێز\nماوەی چەند رۆژێکە لە دەرەنجامی خۆپیشاندانی هاوڵاتیان لە چەند دەڤەرێکی هەرێمی کوردستان پشێوییەک دروست بووە، کە بەداخەوە ئەنجامی نەخوازراوی لێکەوتەوە. ئێمە وەک یەکێتی زانایانی ئایینی ئیسلامی کوردستان هەر لە سەرەتاوە لەڕێگەی لقەکانمان لەم سنوورانەوە هەوڵی تەواومان دەدا بۆ ئەوەی خۆپیشاندان و ناڕەزاییەکان بەشێوازی تەندروستی خۆیان بڕۆن، بەڵام بەداخەوە بەرەو ئاقارێکی نەخوازراو بردردان، تا گەیشتە خوێنڕشتن و بەردباران و بارەگا سووتاندن، ئەمەش وێڕای لێکترازانی زیاتری رەوشی سیاسی، کاریگەری ناڕاستەوخۆشی بەسەر ئاشتی کۆمەڵایەتییەوە هەیە، بۆیە لێرەوە دەستخۆشی لەو مامۆستا ئایینیانە دەکەین کە لە وتارەکانی رۆژی هەینی و لە کاتی رووداوەکانیش رۆڵی هێورکردنەوە و گێڕانەوەی ئارامیان دەدیت، بە پێچەوانەوە هەر وتار و قسەیەک لە هەر چین و توێژێکەوە دەرچووبێت کە بۆنی لایەنگیری و خۆشکردنی ئاگری پشێوییەکانی لێ بێت کارێکی نا مەسئولانە و ناڕەوا و نانیشتیمانیانە و دوورە لە هەموو بەها ئەخلاقیەکانەو، ئەنجامدەرانی دەکەونە بەرلێپرسینەوەی خوایی.\nچونکە ئەمڕۆ کوردستان لە حاڵێکدایە کە چواردەوری دەکوڵێت و، پێشمەرگە قارەمانەکانمان بەرەو رووی دڕندەترین دوژمن وەستاونەتەوە، بۆیە پێویستە مامۆستایانی ئایینی و هاوڵاتیان و لایەنە سیاسییەکان و رێکخراوەکانی کۆمەڵی مەدەنی و راگەیاندنەکان هەموو هەوڵێک بدەن بۆ ئەوەی رەوشەکە هێوربکرێتەوە، بەپێچەوانەوە رشتنی خوێنی رۆڵەکانمان و بریندارکردنی هاوڵاتیانی ئەم وڵاتەو سووتاندن و بەردبارانکردنی بارەگاکان سیمای مەدەنیانەی گەلی کورد دەشێوێنێت، دەرەنجامی پشێوی و ئاڵۆزییەکانیش تەنیا لە بەرژەوەندی دوژمنانی کورد و کوردستانە.\n➕ این رکورد از طرف Oct 11 2015 2:08PM برای (هاوڕێ باخەوان) وارد شده است\n✍ این آیتم در آخرین بار در Oct 11 2015 2:09PM برای (هاوڕێ باخەوان) بروز شد\n👁 این آیتم 3,074 بار مشاهده شده است\n📝 یەکێتی زانایان لقی پشدەر بڕیارێکی نوێ لەبارەی نوێژی هەینی دەدات | 🏷 گروه: اسناد | زبان مقاله: 🏳 کوردیی ناوەڕاست | 👁🗨\nیەکێتی زانایان لقی پشدەر بڕیارێکی نوێ لەبارەی نوێژی هەینی دەدات\nدوای ئەوەی بەکۆی دەنگی وتاربێژانی دەڤەری پشدەر بڕیار درا نوێژی هەینی بکرێت. دوای ئەوە چەند گۆڕانکاریەک رویاندا لەوانە:\nیەکەم/ بە فتوای وەقفی سوننی لەسەرجەم شارو شارۆچکەکانی عێڕاق نوێژی هەینی ڕاگیرا.\nدووەم/ لەبەر مەترسی ئەم ڤایرۆسە حەڕەمی مەککەو مەدینە تا ڕاددەیەک چۆڵ کرا.\nسێهەم/ سەرۆکی یەکێتی زانایان بە تایبەت هاتە سەرخەت و تەکلیفی کرد لە قەڵادزێقەڵادزێ جومعە نەکرێ و قەڵادزێش لە ئیجماع دەرنەچێ.\nچوارەم/ چەند ئەندامێکی لیژنەی باڵای فتوای هەرێم فتوایان دا کە خەڵکی قەڵادزێ عوزریان هەیەو دەتوانن جومعە نەکەن.\nبۆیە بڕیاردرا نوێژی هەینی ناکرێ.\n📅 Publication date: 06-03-2020\n➕ این رکورد از طرف Mar 6 2020 8:50PM برای (بەناز جۆڵا) وارد شده است\n👌 این مقاله توسط (هاوڕێ باخەوان) در Mar 6 2020 8:52PM\n✍ این آیتم در آخرین بار در Mar 6 2020 8:52PM برای (هاوڕێ باخەوان) بروز شد\n👁 این آیتم 62 بار مشاهده شده است\n📝 یەکێتی زانایان لەسەر وەرگرتنی قەرزی نێودەوڵەتی هاتە دەنگ | 🏷 گروه: اسناد | زبان مقاله: 🏳 کوردیی ناوەڕاست | 👁🗨\n📅 Publication date: 04-06-2015\n➕ این رکورد از طرف Jun 4 2015 2:48PM برای (هاوڕێ باخەوان) وارد شده است\n✍ این آیتم در آخرین بار در Jun 4 2015 2:49PM برای (هاوڕێ باخەوان) بروز شد\n👁 این آیتم 2,642 بار مشاهده شده است\n📝 یەکێتی زانایان: کۆچکردن بۆ هەندەران لایەنی ئەرێنی و نەرێنی | 🏷 گروه: اسناد | زبان مقاله: 🏳 کوردیی ناوەڕاست | 👁🗨\nیەکێتی زانایان: کۆچکردن بۆ هەندەران لایەنی ئەرێنی و نەرێنی\nیەک لە دیارترین باس و خواسەکان کە بۆتە رۆژەڤی ئەمرۆی رۆهەڵاتی ناوەڕاست و جیهان، مەسەلەی کۆچی بە لێشاوی گەنجانە بۆ ئەوروپا، کە ئەم بابەتە بە تووندی هەرێمی کوردستانیشی گرتۆتەوە، بۆیە وەک یەکێتی زانایان بە ئەرکێکی ئاینی و نیشتیمانی خۆمان زانی، لە وۆرکشۆپێکی تایبەت لە (15-09-2015) لە بارەگای مەکتەبی تەنفیزی یەکێتی زانایان لەگەڵ کۆمەڵە بەرێزێکی شارەزا ئەم بابەتە تاوتوێ بکەین لە ژێر ناونیشانی (کۆچکردن بۆ هەندەران.... دەرهاوێشتەو بەرپرسیارێتی)، سەرەتا پێمان وایە پێویستە لایەنە پەیوەندیدارەکان بەتایبەتی پەرلەمان و حکومەتی هەرێم و رێکخراوەکانی کۆمەڵی مەدەنی، لە ئاست بەرپرسیارێتی مێژوویی دابن و، بە جددی لە تەک ئەم بابەتەوە بووەستن، کە بەداخەوە خەمساردییەکی زۆر لەم بارەوە دەبینین، هەر لێرەشەوە بە پێویستی دەزانین دەستخۆشییەکی گەرم لەو گەنجانە بکەین، کە لەم دۆخەدا بە گیان و ماڵیان لە بەرەکانی جەنگ دیفاع لە گیان و ماڵ و خوێن و نامووسی گەلەکەیان دەکەن:\nوۆرک شۆپەکەمان لە چوار تەوەری سەرەکی پێک هات:\nتەوەری یەکەم: هۆکارو پاڵنەرەکانی کۆچکردن\n1/ هەڕەشەی تێکچوونی ئاسایش، بەتایبەت لەو ناوچانەی کەوتوونەتە بن دەستی تیرۆریستانی داعش.\n2/ لێکترازان و ناسەقامگیری سیاسی هەرێمی کوردستان، کە هیوای خەڵکێکی زۆر بەتایبەتی گەنجانی پووکاندەوە.\n3/ تێکچوونی باری ئابووری خەڵک و نەبوونی دەخلی تایبەت و بڵاوبوونەوەی بێکاری، کە گەمارۆی ئابووری حکومەتی ناوەندی بۆ سەر هەرێم هۆکاری هەرە سەرەکی ئەم دۆخە ئابووریەیە.\n4/ دانەمەزراندنی دەرچووانی زانکۆ و پەیمانگاکان.\n5/ چاولێکەری، بەتایبەتی کۆمەڵە کەسێک هەن هیچ گرفتی ژیانیان نییە، تەنها لەبەر چاولێکەری دەڕۆن.\n7/ لاوازبوونی پەروەدەی رۆحی و نغرۆبوون لە دنیای مادیات، کە دڵەکانیان بە هیچ شتێک ئۆقرە ناگرن.\n8/ بەردەوامی جیاکاری و مەحسووبیەت لە دامەزراندنی گشتی و کۆمپانیاکانی کەرتی تایبەت.\n9/ کاریگەری نەرێنی بەشێک لە راگەیاندنەکان، کە تەنها لە پێناوی ناشیرینکردنی بەرامبەرو کۆکردنەوەی بینەر قەیرانەکان قوڵتر دەکەنەوەو، ژیان بە بەرچاوی خەڵک تاریکتر دەکەن.\n10/ خۆبەریکردن لە بەرپرسیارێتی، کاتێک دەبینین دامەزراوەکانی دەوڵەت و راگەیاندنەکان و حزب و لایەنە سیاسیەکان و رێکخراوەکانی کۆمەڵگەی مەدەنی و چین و توێژەکان خۆیان لە بەرپرسیارێتی دەدزنەوە، لە کاتێکدا هەر یەکەو بە قەبارەی خۆی دەکەوێتە ژێر بەرپرسیارێتییەوە.\n11/ تا ئێستاش بە جۆرێک لە جۆرەکان دوو ئیدارەیی هەیە، کە ئەمەش وێڕای حزبە سیاسیەکان، لە خیتابی ئەندام پەرلەمان و بەرپرسەکانیش دیارە.\n12/ نەبوونی ناوەندەکانی فێرکردنی گەنجان و راهێنانیان لەسەر پیشەی دەستڕەنگینی.\n13/ رۆیشتنی خانەوادەی بەشێکی بەرپرسان بۆ دەرەوەی وڵات.\nتەوەری دووەم: ئاکام و دەرەنجامەکانی کۆچکردن\nدوای هەڵسەنگاندنی ئەم بابەتە پێمان وایە، کۆچکردن بۆ هەندەران لایەنی ئەرێنی و نەرێنی هەیە:\n1/ بەهێزبوونی جالیەی کوردی و ناساندنی دۆزی رەوای گەلەکەمان و ئەو زوڵم و ستەمەی لێیکراوە، بەتایبەتی ئەگەر کەسانێکی وشیارو رۆشنبیرو نیشتیمانپەروەر بن.\n2/ بۆ هەندێک کەسیش دەبێتە سەرچاوەیەکی ئابووری، نەخاسمە بۆ ئەوانەی فەرمانبەر نین، کە تاکو ئێستاش هیچ زەمانەتێک بۆ ئایندەیان نییە.\n3/ کرانەوە بە رووی کلتوورو داب و نەریتی جیاواز، کە ئەمە بۆ کەسانی وشیار جۆرێک لە بیرفراوانی دروست دەکات و، گیانی لێبووردەیی و پێکەوەژیان قوڵتر دەکاتەوە.\n1/ لە دەستدانی تواناو عەقلی بەهێز بەتایبەتی لە کەسانێکی شارەزا، کە باس لە رۆیشتنی خاوەن چەند پسپۆڕییەکی تایبەتی دەکرێت.\n2/ نەمان یان لاوازبوونی هەستی نەتەوەیی و نیشتیمانپەروەری بەتایبەتی بۆ ئەوانەی لە دەرەنجامی نائارامی سیاسی کۆچ دەکەن.\n3/ هەڕەشەیە لەسەر گیانی کۆچبەران و رووبەرووبوونەوەی مەرگە.\n4/ دەکەونە ژێر چەندین مەترسی کۆمەڵایەتی لە بواری لێکجیابوونەوەی خێزان و کەمبوونەوەی پرۆسەی هاوسەری و لاوازبوونی پەیوەندی.\n5/ مەترسی ئاینیشیان لەسەرە، چونکە کەسانێک لەو حاڵەتانە هەستی دینداری و پابەندی ئاینی لە دەست دەچێت.\n6/ هەڕەشەیە بۆ سەر باری سەربازی، بەتایبەت ئەگەر لە ناو کۆچبەران کەسانی پێشمەرگە هەبن.\n7/ ناشیرینکردنی وێنەی کوردستان، بەتایبەتی بۆ ئەو کۆچبەرانەی وشیاریان لە ئاستی پێویستدا نییه، یان کوردستان وا پیشان دەدەن کە شوێنی پێکەوەژیان نییەو، کەمایەتییەکانی هەرێمی کوردستان لەژێر مەترسی لە ناوچوون دان.\n8/ بەشێکی کۆچبەران تووشی پێکدادانی شارستانی و کلتووری جیاواز دەبنەوە، سەرەنجام هەردووکی لە دەست دەچێت.\n9/ کەسانێک هەن دووری لە چاوی خزم و کەس و ناسیاوەکان دەکاتە دەرفەت و دەست بۆ کاری مافیایی و نایاسایی دەبات.\n10/ هەڕەشەیەکی گەورەی ئەمنیە بۆ سەر هەرێمی کوردستان، بەتایبەت بەشێک لەوانەی چوونە ریزەکانی تیرۆریستان و شەری پێشمەرگەیان بە جیهاد دانابوو، لە دەرەوەی وڵاتەوە بەم شێوازە گۆش کرابوون.\nتەوەری سێیەم: کۆچکردن لە روانگەی ئیسلامەوە\nزانایانی موسڵمان کۆچیان کردۆتە دوو بەش، هەندێکجار کۆچکردنەکە بۆ وەدەستهێنانی شتێکە وەک زانست و بازرگانی و بانگەوازیکردن، هەندێکجاریش هەڵاتنە، وەک ئەوەی بە مانەوەی مەترسی گیانی یان تەندروستی یان زوڵم و ستەمی لەسەر بێت، لە هەردوو حاڵەتەکە کۆچکردن بۆ وڵاتانی موسڵمان دروستە، بەڵام بۆ وڵاتێکی ناموسڵمان کە وێڕای رۆیشتن بە شێوازی نایاسایی، کۆمەڵێک مەترسیشی لەسەرە کە پێشتر ئاماژەمان پێکرد، بۆیە ئەگەر لەو مەترسیانە دڵنیا نەبێت ئەو دروست نیە بڕوات.\nتەوەری چوارەم: رێگەچارەی راگرتنی کۆچی بە لێشاو\n1/ هەڵستانی دام و دەزگاکان و لایەنی پەیوەندیدار بە ئەرکی سەرشانی خۆیان و خۆنەدزینەوە لە مەسئولیەت، چونکە ناکرێ رۆژانە خەڵک بەرەو رووی مەرگی ناو دەریاو چیاو چۆڵەکان و بن دەستی قاچاخچیەکان برۆن، ئەوانیش سەرقاڵی قوڵکردنەوەی ململانێکان بن.\n2/ پێویستە دەزگایەکی تایبەت بەم بووارە بکرێتەوە بۆ ئەوەی لەلایەکەوە پلان دابرێژن بۆ دانانی سنوورێک لە بەردەم کۆچی بەلێشاو، لەلایەکی تریشەوە هاوکاری ئەوانە بکات کە تووشی گرفت دەبنەوە، هەروەک گفتوگۆو راگۆڕینەوە لەگەڵ کونسوڵخانەکان بکات بۆ پێویستی و ئایندەی پەنابەران پەنابەران.\n3/ چاککردنی خێرای باری ئابووری و مووچەی فەرمانبەران و، دەستکردن بە پرۆژەی ئابووری و کردنەوەی کارگەو بەکارخستنی بێکاران و زامنکردنی ئایندەیان، بەتایبەتی بکرێتە مەرج کە رێژەیەکی دیاریکراوی کرێکارو کارمەندەکان خەڵکی کوردستان بن.\n4/ پێویستە لایەنە سیاسیەکان و راگەیاندنەکان وەک ئیلتیزامێکی ئەخلاقی خۆیان دووربگرن لە بێبایەخکردنی وڵاتو نیشتیمان لەبەر چاوی گەنجان، لە پێناوی ململانێی سیاسی.\n5/ لەم قۆناغەدا زۆر پێویستە حزب و لایەنە سیاسیەکان ئارامی سیاسی دروست بکەنەوەو، چیتر درێژە بە تەنگژەکان نەدەن.\n6/ ئەرکێکی سەرەکی دەکەوێتە سەر راگەیاندن، بۆ ئەوەی وا لە بینەر بکەن ئەگەر بە شێوەی رێژەییش بێت جۆرێک ئارامی لە ناخیان دروست بکەنەوە.\n7/ گرنگیدان بە پەروەردەی ئاینی و بەها رۆحیەکان و پەروەردەی نیشتیمانی، چونکە ئەم بەهایانە وێڕای دینداری ئارامی و هێمنی لە ناخی تاکەکان دروست دەکەن.\n8/ نەهێشتنی جیاکاری و ناعەدالەتی کۆمەڵایەتی.\n9/ هەڵمەتێکی رۆشنبیری دەست پێبکرێت بۆ یلاوکردنەوەی وشیاری ئەم بابەتە.\n10/ لێپێچینەوە لە قاچاخچییەکان بکرێت، بەتایبەتی ئەوانەی رووداوی تراژیدیا دروست دەکەن.\n11/ هەوڵ بدرێت بۆ دەستپێکردنەوەی خزمەتگوزاری قەرزپێدان و سولفەکان و، دامەزراندن بەبێ جیاکاری، بە شێوازێک متمانەی تەواو لە ناو دڵی گەنجان دروست بکەنەوە.\n12/ داوا دەکەین پەلە بکرێت لەو چاکسازییانەی بەڵێنیان پێدراوە بۆ کەمکردنەوەی گەندەڵی.\n➕ این رکورد از طرف Sep 15 2015 2:28PM برای (هاوڕێ باخەوان) وارد شده است\n✍ این آیتم در آخرین بار در Jan 18 2017 8:25PM برای (بەڕێوەبەری سیستم) بروز شد\n👁 این آیتم 2,775 بار مشاهده شده است\n📝 یەکێتی زانایانی ئاینی ئیسلامی لەبارەی راگرتنی نوێژی هەینی بڕیاریدا | 🏷 گروه: اسناد | زبان مقاله: 🏳 کوردیی ناوەڕاست | 👁🗨\nیەکێتی زانایانی ئاینی ئیسلامی لەبارەی راگرتنی نوێژی هەینی بڕیاریدا\nمەلا عەبدوڵڵا مەلا وەیسی، سەرۆکی یەکێتی زانایانی ئایینی ئیسلامی کوردستان لە کۆنفرانسێکی رۆژنامەوانیدا ئەمڕۆ سێشەممە 3/3/2020 رایگەیاند، وەک هەنگاوێک بۆ خۆپاراستنی لە بڵاوبوونەوەی نەخۆشی کۆرۆنا ئەنجوومەنی باڵای فەتوا لە یەکێتی زانایان، بە ئامادەبوونی کۆی ئەندامانی کۆبووەوە و ئەم بڕیارانەی دا:\nیەکەم: ئەرکی شەرعییە کە هاووڵاتیان بەوردی پابەندی تەواوی رێنماییە تەندروستی و ئەمنییەکانی حکوومەتی هەرێمی کوردستان بن تایبەت بە خۆپارێزی لە پەتای کۆرۆنا.\nدووەم: بەپێی شەرع ناتوانرێت لە ئێستا وتاری هەینی مزگەوتەکان رابگرێت، تەنیا لەو شوێنانەن نەبێت کە بە دڵنیاییەوە نەخۆشییەکەی لێ بڵاوبووەتەوە و دەبێتە (پەتا)، دەکرێت بەشێوەی کاتی تا کۆتاییهاتنی ڤایرۆسەکە بە هەماهەنگی لەگەڵ ئەوقاف و تەندروستی و لێژنەی فەتوای سنوورەکە نوێژی بە جەماعەت و وتاری هەینی رابگرن.\nسێیەم: کۆبوونەوەی ئایینی و کۆمەڵایەتییەکانی دیکە وەک (ئیسڕا و میعراج، مەولوودخوێندنەوە، ئاهەنگەکانی بووکگواستنەوە، مەراسیمی پرسەدانان) بە پێویستییەکی شەرعی دەزانین و لەم بارودۆخەدا لە هەموو شوێنێک رابگیرێن، لە پرسەدا تەنیا بەشداری شووشتن و نوێژکردن و ناشتنی تەرمەکان بکرێت، لە سەر گۆڕستان کۆتایی بە پرسەکە بهێندرێت.\nچوارەم: ئەوانەی بە ڤایرۆسی کۆرۆنا گیان لەدەستدەدەن پلەی شەهیدیان هەیە لایەنی پەیوەندیدار بەرپرسە لە رێکارەکانی بەخاکسپاردنی بەپێی ئەحکامەکانی شەریعەتی ئیسلام.\nپێنجەم: ئەو کەسانەی نەخۆشن یان مەترسی تووشبوونیان هەیە دەتوانن ئەو ماوەیە تا نەخۆشییەکە دەڕوات بەشداری نوێژی هەینی و جەماعەت نەکەن.\nشەشەم: پێویستە سەرجەم چالاکییەکانی تایبەت بە وانەگوتنەوەی ئایینی شەوانە و رۆژانە لە مزگەوتەکان و تەواوی ناوەندەکانی فێرکردنی قورئان و بابەتەکانی ئایینەکانی دیکە لەم قۆناغەدا هاوشێوەی قوتابخانەکان رابگیرێت.\nحەوتەم: سەردانی نەخۆش نەکرێت و چ لە ماڵەوە یان لە نەخۆشخانە، بە تەلەفۆن یان بە نامە ئەم سوننەتە ئەنجام بدرێت.\nهەشتەم: هەموو ئەوانەی لەو وڵاتانە گەڕاونەتەوە کە ڤایرۆسەکەی تێدایە بە تایبەت لە ئێرانەوە، واجبێکی شەرعییە کە بە زووترین کات سەردانی لایەنی پەیوەندیدار بکەن بۆ پشکنین و دڵنیابوونەوە لە نەخۆشییەکە و پاراستنی خۆیان و خێزان و هاووڵاتیان بە پێچەوانە گوناهبار دەبێت.\nنۆیەم: هەر کەسێک گومانی ئەم ڤایرۆسە لە خۆی بکات، حەرامە تێکەڵی و سەردانی خەڵک بکات، تەنانەت بۆ (جومعە و جەماعەت) تیش بێت، بەڵکو پێویستە بەزووترین کات سەردانی لایەنی پەیوەندیدار بکات.\nدەیەم: داوا لە وتاربێژە بەڕێزەکان دەکەین لەو ماوەیەدا وتاری هەینی کورت بکەنەوە، هەروەها پاکوخاوێنی مزگەوتەکان زیاتر رابگیرێت و ئامۆژگاری هاووڵاتیان بکەن و دەستنوێژەکانیان لە ماڵەوە ئەنجام بدەن.\n📅 Publication date: 03-03-2020\n➕ این رکورد از طرف Mar 3 2020 6:01PM برای (بەناز جۆڵا) وارد شده است\n👌 این مقاله توسط (هاوڕێ باخەوان) در Mar 3 2020 6:04PM\n✍ این آیتم در آخرین بار در Mar 3 2020 6:01PM برای (بەناز جۆڵا) بروز شد\n👁 این آیتم 60 بار مشاهده شده است\n| مدت زمان ایجاد صفحه: 9,578 ثانیه


نێچیرڤان بارزانی و وه‌زیری ده‌ره‌وه‌ی ئه‌ڵمانیا په‌یوه‌ندییه‌كانی هه‌ولێر و به‌رلین تاوتوێ ده‌كه‌ن\nسه‌رله‌به‌یانیی ئه‌مڕۆ پێنجشه‌ممه 20-4-2017 به‌ڕێز نێچیرڤان بارزانی سه‌رۆك وه‌زیرانی هه‌رێمی كوردستان، پێشوازی له به‌ڕێز زیگمار گابریێل وه‌زیری ده‌ره‌وه‌ی ئه‌ڵمانیا و شاندێكی یاوه‌ری كرد. له دیدارێكدا شاندی\nئەمریکا بڕیارێکی گرینگیدا لە خزمەت پێشمەرگە و کوردستان\nرۆيته‌رز بڵاويكرده‌وه، وه‌زاره‌تى ده‌ره‌وه‌ى ئه‌مريكا ره‌زامه‌ندى ده‌ربڕيوه له‌سه‌ر فرۆشتنى چه‌ك و پێداويستى سه‌ربازى به به‌هاى 295.6 مليۆن دۆلار به هێزى پێشمه‌رگه‌ى كوردستان. ئه‌مه يه‌كه‌مجاره به‌هێزترين وڵاتى\nپه‌كه‌كه هه‌ڵده‌كوتێته سه‌ر باره‌گاى ئه‌نه‌که‌سه و باره‌گاكه داده‌خات\nهێزێكى PYDى سه‌ر به پارتى كرێكارانى كوردستان له كوردستانى ڕۆژئاوا هه‌ڵده‌كوتێه سه‌ر نووسینگه‌ى خۆرهه‌ڵاتى شارى قامیشلۆى ئه‌نجوومه‌نى نیشتمانى كورد له سووریا و دواى ده‌ستگیركردنى سه‌ركرده‌یه‌كی...\nسەرۆكی هەرێمی كوردستان پیرۆزبایی سەركەوتنی ڕیفراندۆم لە سەرۆككۆمار و سەرۆكوەزیرانی توركیا دەكات\nدوای بەڕێوەچوونی پڕۆسەی ڕیفراندۆم لە 16ـی 4ـی 2017 لەسەر دەستووری توركیا بەڕێز مەسعود بارزانی سەرۆكی هەرێمی كوردستان لە دوو پەیامی جیاوازدا پیرۆزبایی سەركەوتنی پڕۆسەی ڕیفراندۆمی...\nجڤاتا وه‌زیران جه‌ژنا چارشه‌مبوا سۆر ل ئێزدییان پیرۆز دكه‌ت\nد په‌یامه‌كێدا جڤاتا وه‌زیران یا هه‌رێما كوردستانێ، جه‌ژنا چارشه‌مبوا سۆر یا خوشك و برایێن ئێزدى پیرۆز كر، ئه‌ڤه ده‌قا وێیه: ب گه‌رمى جه‌ژنا چارشه‌مبوا سۆر ل...\nبەناوی خودای بەخشندە و میهرەبان به‌بۆنه‌ی هاتنه‌وه‌ی جه‌ژنی سه‌ری ساڵی ئێزیدی، جه‌ژنی چارشه‌مبا سۆر، پیرۆزباییه‌كی گه‌رم له سه‌رجه‌م خوشك و برایانی كوردی ئێزیدی له كوردستان و...\nعەلی عەونی: لە سۆران خەڵك بەپیر داوای جاشەكانەوە نەچوون\nبەرپرسی لقی 10ی پارتی لە سۆران دەڵێت، لە ناوچەی سۆران بە ناوی ترەوە خەڵكیان ناونووس كردبوو بۆ حەشدی شەعبی، بەڵام دوای ئاشكرابوونی دەستیان و ڕوونكردنەوەی...\nعەبادی: بەشەدەرمانی هەرێم چارە کراوە و کێشەی پارەی جووتیارانیش چارە دەکەین\nسەرۆكی فڕاكسیۆنی پارتی دیموكراتی كوردستان لە ئەنجوومەنی نوێنەرانی عێراق ڕایدەگەیێنێت، لە كۆبوونەوە لەگەڵ سەرۆكوەزیراندا، داواكاریی كوردیان گەیاندووەتە حكوومەت. دەشڵێ، لەجیاتی ئەوەی چوار فڕاكسیۆنە كوردییەكە بایكۆتی...\nعارف ڕوشدی: ئه‌وه‌ی په‌كه‌كه ده‌یكات ده‌ستێكه بۆ نانه‌وه‌ی فیتنه و دووبه‌ره‌كی\nڕاوێژكاری مه‌كته‌بی سیاسیی پارتی دیموكراتیی كوردستان، ئاماژه به‌وه ده‌كات مانه‌وه‌ی پارتی كرێكارانی كوردستان (په‌كه‌كه) له شنگال سه‌ر ئێشه‌و گرفت دروست ده‌كات، بۆیه ده‌بێت په‌كه‌كه شنگال...\nزیاتر له 300 چه‌کداری په‌که‌که په‌یوه‌ندیان به پێشمه‌رگه‌وه کردووه و ریزه‌کانی په‌که‌که‌یان به‌جێهێشتووه\nهاشم سیتەیی، فەرماندەی هێزی پێشمەرگە لە شنگال دەڵێت، چەکدارانی پەکەکە بەردەوامن لە پێوەندیکردن بە هێزەکانی پێشمەرگەوە و تا ئێستا زیاتر لە ٣٠٠ چەکداری پەکەکە هاتوونەتە...\nپه‌که‌که به‌رده‌وامه له رفاندنی ئه‌ندامانی بالای ئه‌نه‌که‌سه و ئه‌نه‌که‌سه ده‌ڵێن به‌رده‌وام ده‌بین له خه‌بات\nسەرۆكی ئەنجوومەنی نیشتیمانیی كورد لە سووریا ڕایگەیاند، بڕیارە جارێكی دیكە بارەگاكانی خۆیان بكەنەوە و لە خەباتكردن بەردەوام بن، كە ژمارەی بارەگاكانیان زیاتر لە ٤٠ بارەگایە...\nجێگری سەرۆكی لیژنەی سامانە سرووشتییەكان لە پەرلەمانی كوردستان، لە وەڵامی سەرۆكی فراكسیۆنی یەكگرتووی ئیسلامیدا دەڵێت، نزیكەی 68%ـی نەوتی كوردستان كە دەچێتە دەرەوە و هەر چوار...\nنێچیرڤانی بارزانی: شتێك نەماوە بە ناوی عێراقی یەكگرتوو و ئەمساڵ راپرسی ئەنجام دەدەین\nنێچیرڤان بارزانی، سەرۆكی حكوومەتی ھەرێمی كوردستان لە چاوپێكەوتنێكی لەگەڵ رۆژنامەیەكی ئەمریكی جەختدەكاتەوە كە ئەمساڵ ریفراندۆم ئەنجامدەدەن، بۆ ئەوەی نیشانی كۆمەڵگەی نێودەوڵەتی بدەن خەڵكی كوردستان چی...\nبروسكەی سەرەخۆشیی سەرۆك بارزانی بەبۆنەی كۆچی دوایی محەمەد مەلا کەریم\nبەناوی خودای مەزن و دلۆڤان بنەماڵەی بەڕێزی کاکە حەمەی مەلا کەریم بەداخەوە هەواڵی كۆچی دوایی نووسەر و ڕۆشنبیری دڵسۆز و نیشتیمانەروەر و لێکۆڵەری ئەدەبی، مامۆستا حەمەی مەلا...\nپارتی بۆ ساڵیادی رێککەوتننامەی ١١ ئادار پەیامێکی راگەیاند..ئازادکردنی هەولێریش پیرۆز دەکات\nمەکتەبی سیاسی پارتی دیموکراتی کوردستان بۆ ساڵیادی رێککەوتننامەی ١١ ئاداری ١٩٧٠ پەیامێکی راگەیاند و تێیدا وێڕای ئەوەی پارتی مکوڕی بۆ دیالۆگ و چارەکردنی کێشەکان دەربڕی،...\nسەرۆكی هەرێمی كوردستان لەگەڵ شاندی ناوەندی دیالۆگی ڕافیدەین كۆبۆوە\nڕۆژی شەممە 11ـی 3ـی 2017 بەڕێز مەسعود بارزانی سەرۆكی هەرێمی كوردستان لە گەڵ شاندێكی ناوەندی دیالۆگی ڕافیدەین كۆبۆوە كە پێكهاتبوو لە ژمارەیەك كەسایەتی و نوخبەی...\nکۆبوونەوەی سه‌رۆک بارزانی و شاندی هاوپەیمانی شیعەکان دەستیپێکرد\nکۆبوونەوەی سه‌رۆک بارزانی، سەرۆکی هەرێمی کوردستان لەگەڵ شاندی هاوپەیمانی نیشتمانی شیعەکان کە ئەمڕۆ شەممە 11-3-2017 گەیشتنە هەولێر، لە پیرمام دەستیپێکرد و گوتەبێژی سەرۆکایەتی هەرێمی کوردستانیش...\nعه‌مید سمێ بۆسه‌لی: په‌كه‌كه هێزه‌كانی له منبجه‌وه گواستۆته‌وه ناوچه‌كانی نزیك شنگال\nجێگری فه‌رمانده‌ی فه‌رمانده‌یی شنگال، عه‌مید سمێ بۆسه‌لی رایگه‌یاند له ده‌سپێكی ئه‌و شه‌ڕو ئاڵۆزییه‌ی په‌كه‌كه ده‌ستپێشخه‌ری كرد له كۆمه‌ڵگه‌ی خانه‌سۆر، په‌كه‌كه هه‌ڵستاوه به‌زیادكردنی چه‌كدار و چه‌كه‌كانیان...\nسەرۆكی هەرێمی كوردستان و سەرۆكوەزیرانی عێراقی كۆبوونەوە\nڕۆژی سێشەممە 7ـی 3ـی 2017 لە شاری هەولێر بەڕێز مەسعود بارزانی سەرۆكی هەرێمی كوردستان پێشوازی لە بەڕێز حەیدەر عەبادی سەرۆكوەزیرانی عێراقی و شاندێكی یاوەری كرد. لە...\nئه‌مڕۆ حه‌یده‌ر عه‌بادی سه‌ردانی سه‌رۆک بارزانی ده‌کات\nسەرۆک وەزیرانی عێراق سەردانی هەولێر دەکات و لەگەڵ سەرۆکی هەرێمی کوردستان کۆدەبێتەوە. به‌پێی زانیاریه‌کان ئەمڕۆ سێشەممە 7\_3\_2017، حەیدەر عەبادی، سەرۆک وەزیرانی عێراق، دوای تەواوبوونی گەشتەکەی بۆ...\n1 2 3 4 5 6 7 8 9 10 ئه‌نجامه‌کان: 2245 | سه‌رجه‌م: 41 - 60


هێزه‌كانی عێراق ئه‌ندامێكی داعشیان ده‌ستگیركرد كه به‌شداربووه له سه‌رپه‌ڕاندنی قوربانیاندا\nسێ ئه‌ندامی باڵای "ده‌وڵه‌تی ئیسلامی" (داعش) ده‌ستگیركران، كه یه‌كێكیان به‌شداربووه له سه‌رپه‌ڕاندنی قوربانیاندا كاتێك رێكخراوه‌كه موسڵی كۆنتڕۆڵكردبوو، پۆلیسی عێراق له پارێزگای نه‌ینه‌وا سێشه‌ممه (8 ئایار) رایگه‌یاند.\nبه‌ڕێوبه‌ری پۆلیسی نه‌ینه‌وا، عه‌مید حه‌مه‌د نامیس جبوری، به دیارونای وت: "هێزێكی ئۆپه‌راسیۆنی تایبه‌تی سێ ئه‌ندامی داعشی ده‌ستگیركرد له چه‌ند ناوچه‌یه‌كی جیاوازی موسڵ كه له‌وێ له نێو هاوڵاتیانیدا خۆیان حه‌شاردابوو به به‌كارهێنانی ناوی خوازراو."\nجبوری وتی له‌نێو ده‌ستگیركراوه‌كاندا "سه‌لام نه‌فه‌ح، تیرۆریستێكی پله‌باڵا" هه‌یه "كه به‌شداربووه له سه‌رپه‌ڕاندنی قوربانیان و فڕێدانیان له سه‌ر بیناكانه‌وه."\nناوبراوی وتی: "دۆزینه‌وه‌ی ئه‌و ده‌ستكه‌وتێكی گرنگه بۆ هێزه ئه‌منییه‌كان و ده‌ستگیركردنیشی به‌ره‌وپێشوه‌چوونی ئاسایش ده‌رده‌خات له موسڵ."\nهێزه‌كانی عێراق دوو چه‌كداری داعشیان ده‌ستگیركرد له نه‌ینه‌وا\nهێزه‌كانی عێراق چه‌كدارێكی داعش ده‌ستگیرده‌كه‌ن كه به‌شداربووه له هێرشه‌كانی شه‌نگالدا له 2014\nموسته‌فا حه‌مزه موسته‌فا عه‌بد مه‌لا، به‌شداربووه له كوشتنی ئێزیدییه‌كان و به‌كۆیله‌كردنی ژنانی ئێزیدیدا، به‌گوێره‌ی پۆلیسی نه‌ینه‌وا.


فۆڕمی تۆمارکردنی بابەت | جەبار مستەفا (جەبارە رەش)\nجەبار مستەفا رەسول ناسراو بە (جبارە رەش) لە دایک بووی ساڵی 1963 هەولێر. دەرچووی ئامادەیی (تمریچ) ساڵی 1983-1984. دەرچووی ئامادەیی وێژەیی 2009-2010. خوێندکاری کۆلیژی یاسا قۆناغی چوارەم. ساڵی 1981 پەیوەندیم بە رێکخستنی (ی.ن.ک) کردووە. ساڵی 1985 پەیوەندیم بە هێزی پێشمەرگەی کوردستان کردووە. زیندانی سیاسی محکوم بە ئیعدام ساڵی 1987 لە ئەبوغرێب. پلەی رێکخراوەیی : جێگری ل.مەڵبەندی 3ی هەولێر لێپسراوی بەشی رێکخستنی مەڵبەندی 3. کاندیدی یەکێتی بۆ پەڕڵەمانی کوردستان لە 2013دا


مانگرتنی دوو چالاکی سیاسی و مەدەنی بۆ پشتگیری لە عەفرین - كۆمه‌ڵه‌ی مافی مرۆڤی کوردستان\n۱: شۆرای ئەمنیەتی رێکخراوەی نەتەوە یەکگرتووەکان زەخت بخاتە سەر تورکیا بۆ بردنە دەرەوەی هێزە داگیر کەرەکەی لە عەفرین.\n۲: راگەیاندنی ناوچەی قەدەغەی فڕین لەسەر عەفرین\n۳: هەبونی هێزەکانی رێکخراوەی نەتەوە یەکگرتووەکان بۆ پێش گرتن لە کۆمەڵکوژی خەڵکی عەفرین بەدەستی حکومەتی تورکیا\n٤: هەناردنی یارمەتی وەک، سەرپەنا، خواردەمەنی و دەرمان و ئاو و یارمەتیە پاکوخاوێنی و دەرمانیەکان بۆ ئاوارەکانی عەفرین لەلایەن رێکخراوە نێو نەتەوەییەکان وەک خاچی سور و هەلالی ئەحمەر.\n٥: دروست کردنی رێگای پارێزراو بۆ گەیاندنی یارمەتیە مرۆیەکان بۆ عەفرین.\n← دەسبەسەری ۴ هاوڵاتی کورد خەڵکی گەورەدێی “پەسوێ “ی سەربە پیرانشار\nوڵاتی میسر داگیرکردنی عەفرینی بەپاکتاوی ڕەگەزی ناوزەد کرد →


ANF | لە ناوبردن و بە خەڵوزکردنی ئامازۆن گەیشتووەتە بەزرترین ئاست\nلە ناوبردن و بە خەڵوزکردنی ئامازۆن گەیشتووەتە بەزرترین ئاست\nلە چوار مانگی سەرەتای ٢٠٢٠دا بەشێکى زۆر و بەرچاوی ئامازۆن بۆ دروستکردنی خەڵوز لە ناو براوە.\nیه‌كشه‌ممه, 10 May 2020, 10:38\nبەپێی ئەو راپۆرتانەى بڵاوکراونەتەوە لە ئامازۆن بڕینەوەى دار بۆ دروستکردنی خەڵوز گەیشتووەتە بەرزترین ئاستی خۆی لە مێژووی بڕینەوەى دار و دروستکردنی خەڵوز لەو دارستانەدا.\nبەگوێرەی ئەو راپۆرت و وێنانەى لە رێگەى مانگە دەستکردەکانەوە تۆمارکراون و بڵاوکراونەتەوە لە ٤ مانگی سەرەتای ئەمساڵدا ١ هەزار و ٢٠٢٠ کلیۆمەتر چوار گۆشە لە دارستانەکانى ئامازۆن بە تەواوەتی لە ناوبراون و دارەکان بۆ دروستکردنی خەڵۆز لەناوبراون.\nرێژەى بڕینەوەى دار لە ٤ مانگی سەرەتای ئەمساڵ بۆ دروستکردنی خەڵوز بە بەراورد بە ٤ مانگی یەکەمی ساڵی رابردوو سەدا ٥٥ زیادیکردووە. ئەو رێژە و ژمارانەش بۆ ئامازۆن بە مانای ئەوەیە، کە لە ئامازۆندا دۆخێکى خراپ و مەترسیدار دەستیپێکردووە.\nلە ساڵی ٢٠٠٨ەوە بڕینەوەى داری دارستانەکانى ئامازۆن و دروستکردنی خەڵوز لەو دارانە بە رێژەى سەدا ٨٥ زیادیکردووە و رێژەى ئەمساڵێش زۆر زیاترە لە ساڵانی تر و ئەوەش ئاماژەیە بۆ خراپی دۆخی دارستانەکانى ئامازۆن کە بە سیی گۆی زەوی دەناسرێن.